Oñati: 'Appa hi!' aplikazio mugikorra sortu dute Oñatiko hika ikasteko - Noticias de Gipuzkoa\nOñati: 'Appa hi!' aplikazio mugikorra sortu dute Oñatiko hika ikasteko\nOstiraletik abenduaren 5era arte antolatu duten 'Hikaldixa'ren baitan ekintza desberdinak egongo dira\n– anabel dominguez 24.11.2021 | 00:36\n'Appa hi!' aplikazioa atzotik dago martxan. Argazkia: A.D.\noñati– Oñatiko hitanoa bost astetan ikastea. Horixe da atzotik martxan dagoen telefono mugikorrerako Appa hi! aplikazioak eskaintzen duen aukera. "35 egunean, egunero pilula batean, informazio jakin bat ematen da: azalpenak, marrazkiak (Mirari Sagarzazuk egindakoak) eta bideoak, adibideekin. Ondoren, azalpenekin lotutako galdera-sorta bat dator: partidak. Azken hauek zuzen erantzunez gero, hurrengo egunean beste pilula bat egiteko parada izango du erabiltzaileak. Bestela, berriro saiatu daiteke. Guztira bost maila dira gainditu beharrekoak, aste bakoitzeko bat", azaldu zuen atzo Badihardugu Euskara Elkarteko ordezkari den Idoia Etxeberriak.\nEkimena hitanoa biziberritzeko asmoarekin sortutako Ingo Xonau! proiektuaren baitan bultzatu dute. Badiharduguk garatu du CodeSyntax enpresarekin elkarlanean eta Udalari esker. Aplikazioa doakoa da eta Android zein iPhone gailuetarako egokituta dago. "Toka zein noka praktikatzeko aukera ematen die euskaldun guztiei, gazteei zein adinekoei, baita hutsetik hasita ere. Oraingoz, Oñatiko adizkiak sartu dira, baina laster euskara batuko formak ere eskainiko ditu aplikazioak eta, aurrerago, beste herri ba-tzuetako hitanoa ikasteko ere balioko du", adierazi zuen Etxeberriak.\n'hika-triki poteoa', bertsoak, kontzertua...\nHonekin batera, Ingo Xonau! egitasmoaren laguntzarekin, Udalak Hikaldixa antolatu du hilaren 26tik abenduaren 5era arte. "Hamar egunean hika hitz egitea izango da helburua, mutilen zein nesken artean", zehaztu zuten Euskara zinegotzi den Iñaki Olaldek eta Xabier Zabaleta teknikariak.\nPrestatu dituzten ekintzei datorren ostiralean emango diete hasiera Ingo xonau hika? emanaldi-solasaldiarekin (gaztetxean elkartuko dira 20:30ean). Larunbatean, eta baita abenduaren 5ean ere, hika-triki poteoa egongo da Boga tabernan hasita, 18.30ean.\nIgandean, aldiz, lau bertsolari igoko dira gaztelekuko taula gainera: Miren Artetxe, Oihana Iguaran, Aitor Mendiluze eta Sebastian Lizaso (12:00). Sarrerak Txokolateixian eta udal webgunean eskuragarri daude. Abenduaren 2an Atzoko Ogixa taldeak hika kantatuko dituzte abestiak gaztetxean (20.00etan), eta 3an, Euskararen Egunarekin lotutako ekitaldiak egongo dira.\nBestalde, Ingo xonau? Ingo xuau! leloarekin txapak atera dituzte . "Ez da hika jakin beharrik txapa janzteko, ez dakienak belarria prest izan dezake entzuteko", aipatu zuen Etxeberriak. Txapak herritarren Arreta Zerbitzuan (udaletxean) eta Irizar estankoan eskuratu daitezke.


Ondo informatutako kontsumitzailea kontsumitzaile arduratsua da. Horregatik, garrantzitsua da dietistek/nutrizionistek, batzuetan sinonimo gisa erabiltzen diren arren, egiatan, halakoak ez diren elikagaien artean bereizten laguntzea.\nGaur marmeladen, konfituren eta jeleen txanda da. Elikagai hauek oinarri gozo bera dute, baina proportzioak eta osagaiak desberdinak dituzte, eta, beraz, baita beren ezaugarri nutrizionalak ere.\nAldeak marmeladaren, konfituraren eta jelearen artean\nElikadura Kodexaren arabera, bi dira hiru produktu hauen ezaugarri komunak:\nFruta proportzio aldagarriak dituzte, edo fruta estraktuak edo kontzentratuak.\nSubstantzia gozoak dituzte, hala nola, azukre zuria edo beltza, fruta-azukreak (fruktosa), fruktosa-jarabea eta/edo eztia.\nElikadura Kodexaren arabera, gainera, desberdintasun hauek dituzte:\nMarmelada: fruta bat edo batzuk, osorik, zatitan edo txikituta, zapore gozoa ematen dioten produktuekin nahastuta, produktu lodi edo biskatsu bat lortu arte egosiz prestatutako produktua. Marmelada fruta zitrikoekin egiten bada, azken produktuak, gainera, fruta horien azalen zati bat izan dezake. Konfiturekin eta jeleekin duen desberdintasun nagusia da %100 naturala den frutatik abiatuta soilik egin daitekeela (osorik, zatitan edo txikituta), baina ez puretik edo kontzentratutatik abiatuta. Marmelada estra kategoriakoa bada, gutxienez 500 g fruta erabiliko dira produktuaren kilo bakoitzeko; normala bada, gutxienez 300 g.\nKonfitura: fruta bat edo batzuk, osorik, zatitan, pulpa eta/edo pure kontzentratuan edo kontzentratu gabean, zapore gozoa ematen dioten produktuekin eta urarekin nahasiz prestatzen den produktu gelifikatua. Desberdintasuna, fruta kopurua. Konfitura Kg 1 egiteko, gutxienez 350 mg fruta erabiliko dira. Konfitura estra kalitatekoa bada, orduan gutxienekoa 450 mg fruta da produktu kilo bakoitzeko.\nJelea: fruta baten edo batzuen zukuarekin eta/edo estraktu urtsuekin, zapore gozoa ematen dioten produktuekin nahasia, urarekin edo urik gabe, prestatutako produktu gelatinakara edo erdisolidoa. Beraz, hemen desberdintasuna da gelatinakara dela, eta soilik zukuak eta estraktu urtsuak erabiltzen direla.\nBeste aukera osasuntsuago batzuk\nAzken urteetan, light produktuak, bai eta “erantsitako azukrerik gabeko” produktuak ere azaldu dira. Horrek esan nahi du light produktu batek gutxienez %30 kaloria gutxiago duela jatorrizko produktuak baino; marmeladen kasuan, erantsitako azukre gutxiago duelako. “Erantsitako azukrerik gabe” aukerak ez du esan nahi batere azukrerik ez duenik; izan ere, produktuak frutetatik abiatuta egiten dira, zeintzuek berez azukrea baitute, glukosa eta fruktosa gisa. Hori dela-eta, “berezkoak dituen azukreak ditu” esaldia azaltzen da etiketatuan.\nHortaz, azukre eta kaloria gutxiago izan arren, ezin dugu esan inola ere produktu hauek “loditzen ez dutenik”.\nIzen eta kategoria komertzialen dantza dela-eta, produktu bat edo beste aukeratzeko, onena da etiketatu nutrizionala begiratzea. Hor aurkitu dezakegu zenbat fruta duen (zenbat eta gehiago hobe) eta zenbat azukre duen (zenbat eta gutxiago hobe) guztira. Oro har, estra kategoriek fruta ehuneko handiagoa eta azukre ehuneko txikiagoa dute, baina aldeak daude marka batzuetatik besteetara. Produktu hauen eta beste produktu batzuen etiketatua ondo irakurtzen baldin badakigu, kontsumitzaile arduratsuagoak izango gara gure elikadurarekin.


etorkizuna etorkizun: noviembre 2018\nAsteburu historikoa izan dugu Eusko Ikaskuntzaren lehen mendeurrena ospatuz, izan zirela, garela eta izango direla adierazi diguna. Oñati izan da bilgunea, duela ehun urte bezala, Euskal Herriaren bilakaera sozial eta kulturalaren aldeko apustuan tinko segitzeko prest gaudela aldarrikatzeko. Aitzindari ausart eta eskuzabal haiekiko miresmena berresten zen batera, 1918ko Eusko Ikaskuntzaren mezua mahai gaineratu genuen, arnas berria emanez: Euskal Herria maite dugulako bera da gure ahaleginaren xedea.\nUne hunkigarriak bizi izan genituen larunbatean eta ziur nago Oñatira heldutako guztion borondatea dela Euskal Herriaren geroari begira hartutako konpromisoa aurrera eramatea. Berriz ere erakutsi du Eusko Ikaskuntzak bilgune aproposa dugula herritarron itxaropena bizirik iraunarazteko. Oñatin asteburuan estreinatu dugun “Hamaika amaren seme (alaba)” antzezlaneko protagonistari jarraiki, etorkizuna ez da sekula ailegatzen, baina horrexegatik hain zuzen, biziaren aldeko saiakeran behin eta berriz intziditu behar dugu. Hori bai, elkar-ekin.\nNik, lerro xume hauen bitartez, Eusko Ikaskuntzaren (Euskal Herriaren) aldeko erronkan segitzeko hitza ematen dut.\nEtiquetas: Euskal Herria, Eusko Ikaskuntza, Josemari Velez de Mendizabal\nZERTARAKO BALIO DU EGARRIAK?\nUste dut Kafka izan zela ondoko gogoeta hau egin zuena: badakigu edontziek edateko balio dutela, baina ez dakiguna da zertarako balio duen egarriak.\nPentsamendu kafkiano hori etorri zait burura, zenbat egarri desberdinetako protagonista pasiboak izan gaitezkeen pentsatzean. Begiratu, bestela, ingurura eta - honaino iritsi zaren irakurle estimatua- esadazu zer ikusten den. Ez al duzu egarri-izurrite itzela antzematen? Eszeptizismoak gorantz egiten duen bitartean gogo asebetzeari ekiteko gizadiaren ezgaitasuna gero eta nabarmenagoa geratzen ari delakoan nago.\nBizitzak berak erakutsi beharko liguke egarriari aurre egiten, baina badirudi beldur diogula irtenbidearen bila ateratzeari, egarriak zertarako balio duen galdetzeari. Eta horren ondorioz, giza izpirituaren brujula-orratzak ez du iparra markatzen, bueltaka eta bueltaka dabilela. Ibiltzeak, mendira igotzeak, lagun hurkoarekin eztabaidatzeak egarria dakarte, baina ibiltzeak berak, igotzeak berak eta eztabaidak berak eskaintzen digute egarria amatatzeko irteera. Dogmatismo akabatzaileak, ordea, gizartearen utzikeriak lagun, modu desberdinetako egarri zenbatu ezinak eragiten ditu eta, gainera, asebetasunerako atea ixten du.\nGizartearen abiadura ia-ia esponentzialak bertigoaren hurrena sortzen duenean atzera jotzen dugu oroimenean garai lasaiagoen bila. Zenbat eta adintsuagoak garen, iraganeko erreferenteetarako distantzia kualitatiboa handiagoa egiten da, noski, bizi arteko amaierarik gabeko lasterketan. Eta ume gineneko denborak egiten zaizkigu presente, kalerik kaleko ibiltze patxadatsuak jolasetako aukera zabala ematen zuenekoa.\nDenborak aldatuz doaz erroetaraino, eta denboraren joanak perspektiba okerraraz dezakeen arren, umeei jolaserako eskubidea osten ari zaielakoan nago. Badirudi erabilgarritasuna dela lehentasuna, prioritatea, eta jolasetarako umearen berezko askatasuna kateatzeko arriskutan dago. Norbaitek esan dezake inoiz baino parke gehiago direla gure herrietan. Hori egia da, baina ene ustez hori ez da nahikoa. Umeek espazio aproposak eduki beharko lituzkete euren ekimenak garatzeko, gurasoen zaintza zuzenik gabe. Umeen arteko jolaskidetza askeak bihar etziko gizaki erantzuleagoak ekarriko lituzkeelakoan nago.\nBaina hori ustea, besterik ez da. Gainera nork ziurtatzen dit niri, kalean libre jolastu zen umea izan nintzelako arduratsuagoa naizela jertsei enkortsetatuan jolastu zena baino?\nPublicado por Josemari Velez de Mendizabal en 4:31 3 comentarios:\nThey're all that's left you.\nIpini nuen irratia eta uhinek Simon & Garfunkelen Bookends diskoaren, ene ustez, abestirik zoragarriena ekarri zidaten. Bi minututako jauzi zirraragarria ahalbidetu zidan kantak eta mende erdi oso bat atzera egin nuen irudimenean. Munduko historian urte adierazgarria izan zen 1968. Gure artean ere, mugarri erabakigarriak agertu zitzaizkigun: ETAren lehen atentatu odoltsua, Etxebarrietaren hilketa, kale elkarreratze gero eta indartsuagoak, frankismoaren bortizkeria areagotua,... eta elementu armatu deskontrolatuen paseo triunfala.\nMende erdiaren buruan, elementu (armatu?) deskontrolatuen presentzia apuntatu behar dugu hemeroteka partikularrean, gure herriaren gurutze-bidea inoiz amaituko ote ozen oihukatzen dugun bitartean. Euskal Herriko bihotzean atzo egindako bilkura faxistak ez du esperantzarako leihorik irekitzen. Duela berrogeita hamar urteko gure garai inozo hartan begiak etorkizunean genituen jarrita. Orain badakigu geroa ez zaigula inoiz heltzen. Eta argazkietara jo behar dugu garai hura izan zela gogoratzeko. Beste mende erdi baten ostean atzera so egitean euskaldunek Altsasu ikusiko dute argazkian, oinazez.\nEtiquetas: FAXISTAK, Josemari Velez de Mendizabal


Irutxuloko Hitzageltoki berria Archives - Irutxuloko Hitza\nAltzako geltokia 2016ko uztailean irekitzea espero dute\nby Irutxuloko Hitza\t- Ots 20, 2014\nAntonio Aiz Garraio sailburuordeak gaur ikusi ditu Herrera eta Altza lotuko dituen trenbidearen lanak. 1.040 metroko tunela egiten ari dira Herrera eta Altza lotuko dituen trenbidea egiteko; erdia baino gehiago egin dute jada. Altzan topoaren geltoki...\nBi geltoki berriak prest dira\nby Agurtzane Altuna\t- Urr 4, 2012\nGaurtik aurrera, Herrera eta Intxaurrondoko bi tren geltoki berriak martxan dira. Gainera, lehen bi egun hauetan bertako bizilagunek dohainik bidaiatuko dira Azken orduko konponketak eta ikutuak eman ondoren, txukun-txukun geratu dira Herrera eta Intxaurrondon ireki dituzten...\nHerrera eta Intxaurrondoko tren geltoki berriak prest daude\nby Agurtzane Altuna\t- Urr 3, 2012\nLehen bi egunetan bizilagunek ez dute bidaia-txartela ordaindu beharrik izango Herrerako bizilagunek tren geltoki berria izango dute. Bide zaharra merkantzien garraiorako soilik erabiliko da hemendik aurrera. Intxaurrondora, berriz, lehen aldiz iritsiko da trena, eta hemendik aurrera,...\nUdan hasiko dira Altzako geltoki berria egiteko lanak\nby Irutxuloko Hitza\t- maiatza 16, 2012\nHerrera eta Altza lotuko dituen trenbidea egiteko lanak 2015erako bukatu nahi dituzte Altza eta Herrera lotuko dituen trenbidea egiteko lanak 2015erako amaitu nahi dituztela esan du gaur Iñaki Arriola Garraio sailburuak. 31 hilabeteko lanen ostean, 2015eko...


Casas Viejas izeneko gune autogestionatuaren desalojoa hasi zuen poliziak 2007ko azaroaren 29an, Sevillan (Andaluzia). Uste baino gehiago kostatu zitzaien: sei pertsona eraikinera kateatuta zeuden eta horietako bi lau metroko sakonera zuen tunel baten amaieran. 36 orduz eten zuten desalojoa, hirian protesta handiak eraginez. Azkenean, Poliziak lurpean zeuden bi kideak torturatu egin zituen aska zitezen. Hala salatu zuten berehala, Espainiako Estatuak salatu egin zituen, eta 12 urteren ostean, Estrasburgok arrazoia eman die. ARGIAk erresistentzia historia honetako protagonistetako batekin hitz egin du.\nCasas Viejas hustu ostean, ekintzaileek egindako ekimena. (El Salto artxiboa)\nKaleratzetik hamaika urte igaro direnean itxi da Sevillako Casas Viejaseko erresistentziaren azken kapitulua. 2018ko azaroaren 20an Giza Eskubideen Europako Auzitegiak Agustin Toranzori arrazoia eman dio. Lurpeko erresistentzia horretan parte hartu zuen. Espainiako Erreinuak 8.225 euro ordaindu beharko dizkio bere adierazpen askatasuna urratzeagatik.\nDesalojoaren biharamunean, prentsaurreko batean, Toranzok adierazi zuen Casas Viejasen kaleratzean Poliziak tortura erabili zuela haren eta Iban Diaz kidearen kontra. Espainiako Gobernuak salatu egin zuen Poliziaren kontrako irain eta kalumniak egotzita, eta Sevillako auzitegi batek zigortu egin zuen. Honek argi zuen ordea gertatu zena eta bataila judiziala eman du, azkenik, Estrasburgok arrazoia eman dion arte. Epaileek adierazpen askatasunaren gaia hartu badute ere ardatz, epaiak torturen existentzia frogatzen du, zeharka bada ere. Torturarik egon izan ez balitz, Toranzo kalumniengatik zigortuko zuketen. Toranzok dio, oro har, Sevillako auzitegiak ere aitortu egin zuela “guk salatutako guztia egin zigutela”. Baina Toranzo zigortzea erabaki zuen epaitegiak.\nCasas Viejas zentro sozial okupatuaren sarrera. (El Salto artxiboa)\n“Nola aitortu dezakete egin ziguten guztia egia dela, eta hala ere kalumniengatik zigortu?”, galdetzen du Agustin Toranzok berak. Telefonoaren bestaldetik, ekintzaileak berak argi du: Espainiako Estatuko legediaren arabera, umiliazioa edo aitorpen bat egon behar da tarteko tratu txar bat tortura dela esateko. Beraz, ekintza mota bera tortura izan daiteke edo ez, Poliziak duen helburuaren arabera.\nHorixe da Espainiako Estatuaren jarduteko modua, eta hain zuzen jardute horren inguruko dudak eduki zituzten ekintzaileek zentro sozialaren erresistentzia prestatzen. Kaleratze eguna baino hiru urte lehenago hasi ziren lanean. “Helburua Iruñeko Euskal Jai gaztetxearen kaleratzean gertatukoa errepikatzea zen”, dio. Desalojoa hainbat egunez luzarazi nahi zuten, “operazioa ekonomikoki eta errepresiboki garestiegi egin arte”. Itoitzen eta Ingalaterran 90eko hamarkadan, autopisten, aireportuen eta azpiegitura handien eraikuntzen kontra erabilitako erresistentziak hartu zituzten eredu, Toranzoren arabera, eta haiena sortu zuten.\nCasas Viejasen alde mobilizazio ugari egin zituzten. (El Salto artxiboa)\nPolizia iritsi zen unean sei pertsona zeuden kateatuta barnean. Horietako bi, bertikalean lau metroko sakonera eta perpendikularrean beste lau metroko luzera zuen tunel batean zeuden. Amaieran zegoen gelatxoari ate blindatu bat jarri zioten. Gelatxoan argia, ura, janaria, oxigenoa, aireztapen konduktuak, kamera ezkutuak eta bi pertsona kateatzeko hodiak egokitu zituzten. Sarean erraz topa daitekeen Londres no es Sevilla dokumentalean bikain kontatu zuten egun horietan geratu zena.\nTunelaren argazkia. (El Salto artxiboa)\nDiazek eta Toranzok 36 ordu iraun zituzten lurpean kateatuta. Lehenak aurretik uste zuen Poliziak bortizkeria erabiliko zuela haiek ateratzeko; bigarrenak berriz, ongi prestatutako teknikari eta profesionalak erabiliko zituztela. Bien zoritxarrerako, lehenak asmatu zuen.\nPolizia burua haiengana jaitsi zenean argi esan zien “Londresko eta Sevillako lurrak oso desberdinak” direla, eta Ingalaterrakoak erreskate tekniko bat baimentzen zuen bezala, Sevillako lurra ezegonkorra dela eta ezin zela halako erreskaterik egin. Hortik “Londres ez da Sevilla” izenburua. Toranzok ongi gogoratzen du: “Benetan esan nahi zuena zen hemengo Poliziak ez zuela erreskaterako tresna teknikorik erabiliko gu aterarazteko, baizik eta tortura”.\nHormigoiarekin paretari ongi itsatsitako hodi banatan zeuden kateetara lotu zuten eskumutur bana, eskaladan erabiltzen diren mosketoiekin. Iritsi eta berehala, Poliziak Toranzo eta Diaz sokekin lotu eta haiei tiraka hasi ziren. Ezkutatuta zituzten kameren grabazioetan bi ekintzaileen une horretako oihu latzak entzun daitezke. Toranzok dio hori izan zela une gogorrenetariko bat. “Ibani ia-ia eskumuturra hautsi zioten, ezin zuen mugitu”. Ordu luzez eskumuturra kaltetuta, Diazek ezin izango zuen bere eskua hoditik askatu nahi izan balu ere.\nHorrelakoa zen erresistentziarako prestatu zuten tunela. (El Salto artxiboa)\nPolizia operazioa luzatzen ari zela ikusita, kalean hondeamakina geldi eta protestetan geroz eta jende gehiago biltzen ari zenez, Poliziak mehatxuka hasi zirela oroitzen du ekintzaile andaluziarrak. Gasa erabiliko zutela eta haien kontrako diligentziak puztuko zituztela esan zieten, besteren artean. Ura, janaria eta oxigeno bonbonak kendu zizkieten. Hala ere, biek zirkinik egin gabe han jarraitzen zuten, lau metro lurpean. Polizien burua aska zitezela erregutzera heldu zen: “Ez zait buruan sartzen nola egin ahal izan duzuen hau. Ziur ez dela inolako modurik zuen eskutxoa hortik atera eta tunel honetatik irteteko?”, galdetu zien. Haiek ezetz, baldintza bakarra zela desalojoa geratzea eta hondeamakina bueltan eramatea.\nParetara kateatuta zeuden. Argazkian, ekintzailearen aurpegia ordenagailuz estalita ageri da.. (El Salto artxiboa)\nToranzo eta Diazek behin eta berriz errepikatzen zieten ez zela posible hala askatzea, kateatuta zeudela eta irtenbide bakarra suhiltzaileen erreskate taldeak askatzea zela. Ondorengo ordu luzeetan negoziazio luzeak izan zituzten Poliziarekin, suhiltzaileekin eta bitartekariekin. Beatriz Moreno, guneko kidea, eta Diego Cañamero SATeko sindikalista eta politikari andaluziarra ibili ziren horretan. Dokumentalean ongi ikusten da bi kideen egoerak kanpoan sortzen zuen egonezina, baita jaso zuten babes zabala ere. Baina Polizia ez zegoenez prest desalojoa geratzeko, negoziaketek ez zuten emaitza onik eduki. Kanpoan kaleratzearen kontrako protestak gora ari ziren, hiriko etorbide nagusi ugari moztu zituzten manifestariek, eta Espainiako Estatuko telebistak kasua ezagutarazten ari ziren. Azkenean, Poliziak erresistentzia errotik moztea erabaki zuen.\nOkupazioaren aurkako tortura\nBi agente tunelera sartu ziren Sevillako urak kudeatzen dituen Emasesa enpresako jantziekin mozorrotuta eta suhiltzaileen onespenarekin. Kamera ezkutuak zeudela konturatu zirenean, itzali egin zituzten. Esku bat paretara kateatuta izaki, beste eskuak sokekin lotu zizkieten eskumuturretan berriro, odol zirkulazioa moztuz. Buruz behera etzanda zeudenez, eskumutur hori bakoitzaren orkatilei lotu zieten prezintoarekin, gorputza jarrera deserosoan mantenaraziz. Ekintzaileek gerora kontatu dutenez, hala eduki zituzten 45 bat minutuz. Egoera horrek min zorrotza eta iskemia eragin ditzake: odol falta dela eta, gorputz atal baten gangrenatzea. Halako bi saioren ostean, –eta paretari lotuta zuten eskuko mugikortasuna galduz gero mosketoia askatzeko gai izango ez ote ziren beldurtuta– , bi ekintzaileek azkenean beren burua hoditik askatu zuten, erresistentziari amaiera emanez. Desalojoa ostegun goiz batez hasi zen, eta txalo zaparrada eta malko artean, larunbat iluntzean atera ziren Toranzo eta Diaz eraikinetik.\nKalean protestak antolatu zitzuten herritarrek, eta desalojoa luzatu bitartean tentsioa gora zihoan. (El Salto artxiboa)\nAurrez aipatu bezala, torturatu egin zituztela salatu zuten, eta ondoren etorriko ziren beren aurkako salaketa eta hedabide eskuindarren irain eta informazio faltsuak, “ETArekin harremanak zituztela” publikatzeraino. Azkenean, Estrasburgok arrazoia eman die, eta argi geratu da Londresko eta Sevillako lurrak agian desberdinak direla; baina batez ere, bi hirietako polizien jokamoldeek zerikusirik ez dutela. Estrasburgok baieztatu du, ez dela deliturik esatean, Toranzo eta Diaz torturatu egin zituzten kateatuta zeudela. Espainiako epaitegi eta gobernuaren laguntzarekin egin ere.\nEkintzaileak torturatu izana salatu zuten Sevillan. (El Salto artxiboa)\nLondres no es Sevilla dokumentala (gaztelaniaz)\nKanal hauetan artxibatua: Okupazioa | Tortura | Andaluzia


LOW LIFE: DOWNER EDN ALBUM REVIEW - ALBISTEAK\nSydney punkak gizarteko lohien bidez orrazten ditu mosh pit ereserkien eta uhin berrien sintetizadore distiratsuen bilduma zorrotz batean.\nPlay Track RBB -Bizitza baxuaBidea Bandcamp / Erosi\nSydneyko Mitch Tolman agian ez da inguruan hazi zuen meadead bros zalea, baina argi eta garbi bere musa dira. Nabari zen Low Life-ren 2014ko estreinako diskoan Dogging —Taldearen post-punk abesti latz eta hausgarrietako letrek nahikoa zor diote Australiako mutilen kulturari. Tolman-ek opari bat lortu zuen matxista toxiko matxista satira absurdista bihurtzeagatik. Saiatu gizon ona izaten, tipo ona izaten / Baina I love gettin 'off and I'm izorratu , hil egin zuen Dogging ripper DNA. Azken post-punk taldeen arloan, Low Life-k eremu oso zehatza hartzen du. Uhin sintetizadore berriekin distira egiten duen muskulu hobien musika egiten dute eta, bitartean, ahots australiarrik gabeko apustua aurrean dago dingus sexista eta homofobikoei pixa ateratzen. Nahasketa nahasgarria da.\nBigarren diskoan Downer Edn (Downer Edition ahoskatua), Low Life-k gizartearen lohien bidez orrazten jarraitzen du. Tolman-ek oraindik ere zikinkeria poltsen irudikapen landuak biltzen ditu, Warrior titularraren erretratua bezala - UFC ikusten ari den bitartean KFC jaten duen urrezko laranja laranja beltzarana. Xehetasun mota horiek barre egiteko edo bikainak dira, baina Tolmanen entrega zurrunak eta bere taldekideen kuadrillako ahots zorrotzak politikari indartsuen eta etxeko indarkeriaren karikatura honen atzean dagoen iluntasuna nabarmentzen dute. Haurren 92 abestiak, haurren tratu txarrak aipatzen dituena, are gehiago hutsean uzten ditu. Mutil txikiak gizon txarrak bihurtzen dira, mutilak oso gizon txarrak dira abestiaren mantra izugarria.\nBitartean Downer Edn punk bizitasunarekin lehertzen da - lausotasuna, bolumena, abiadura, aho batez oihukatzen duten tipo mordoa - bere iritzia eta ehundurarekin egindako lana da berezi egiten duena. Lad Life-n botere akordeak moztuta haratago, gitarra tonu distiratsu eta garbia da nagusi. Geroztik indarrean dagoen konbinazio gazi-gozoa da Dogging , baina disko berriak taldea inoiz baino arinagoa eta sofistikatuagoa dela ematen du. Tentagarria da berritzeagatik haien kolaboratzaile berriak kreditatzea, hau da, Mickey Grossman koproduktorea eta Dizzy Daldal gitarrista eta sintetizatzaile berria. Daldal Orion-eko kidea ere bada, Sydneyko talde bat da 2017ko berezko izena duen diskoa Factory Records-en zorpetutako post-punkaren dokumentu bikaina zen.\nEz dira ametsezko gitarrak edo umore latzak bakarrik gora egiten dutenak Downer Edn : Fede oneko ereserkia ere lortu dute RBBn. Izenburua Red and Black Bloc-en laburdura da, Western Sydney Wanderers Football Club-eko zale talde ofiziala. (Tolman futbol zalea da.) Greg Alfaro bateria-jotzaileak bere eginkizuna adierazteko bultzada pizten du: Badakizu nor arraio garen / Western Sydney gara, kantatzen dute. Ez du axola non zauden munduan, Low Life zure herrian badago, ziurrenik taldearen Sydneyko futbol ereserkia oihukatuko diezu. Arraioa, duela gutxi Melbourneko ikuskizun batean gertatu zen.\nUrtean elkarrizketa bat , Low Life-k beren sormen prozesuaren atzean dagoen galdera nagusia eztabaidatu zuen: Zer egin dezakegu errazena hoberen funtziona dezakeen? Downer Edn filosofia horren album luzeko adierazpena da, errepikapena eta ahots apalak azpimarratuz. Batzuetan funtzionatzen du eta estatu kolpe garrantzitsu bat ateratzen dute (RBB), eta beste nonbait, kantuek zaharkituta edo iraungitzeko joera dute (Rave Slave). Etengabe liluragarria den diskoa osatu dute. Iluntasuna dago eta barre algarak daude, garrasi ereserkiak, balada ia amultsu eta ameslariak lortzeko. Diskoko lehen eta azken abestiak melodia beraren aldakuntzak dira, beraz, Crash albuma hurbilago amaitzen den neurrian, ahalegina egiten da diskoa irauli eta The Pitts-i berriro heltzeko. Mingaineko abestia da, non funtsean zu, entzulea, beraien dizipulua zarela aldarrikatzen duten. Bere buruaz jabetzen den txantxa bat da, baina agian itxaron barre egiteko diskoa itzultzeari utzi arte.\ndinosauro jr. baserria\nquest lirika izeneko tribua\njojo mad love album deskargatu


Pornografia sexu irakasle | Geuria\nPornografia sexu irakasle\nIkuspegi kritikoa erabilita, eta benetako sexu-harremanen osagarri erabiltzen bada, oso osasungarria izan daiteke pornografia ikustea, bai harremanak aberasteko, bai bikote-harremanen pizgarri, nahiz masturbatzeko behar dugun estimulu hori lortzeko erabiltzen bada. Sexologo gehienek ere, gomendatu egiten dute sarri askotan, zenbait terapia edo tratamenduren barruan. Baina, onar dezagun, pornografia ez da sexu irakaslerik onena, sexuan estreinakoz hasi behar duen gaztearentzat. Hori dela eta, kezkatuta ageri zaizkigu guraso, irakasle, hezitzaile, sexologo, eta hainbat gizarte eragile, izan ere, sexu-heziketa patxadazko baten beharrean, gazteek pornografian bilatzen ei dute, gaur egun, sexu-harremanetan lehenengoz hasteko behar duten informazioa. Kezkatzeko modukoa ere bada, gazteek barneratu beharko ez lituzketen klitxez josita egoten da eta: heterosexuala izaten da, batik bat, agresibo xamarra gehienetan; gizona nagusi, indartsu eta seguru islatzen da; emakumea gizonak agintzen duena egiteko otzan; eta jokabide sexistak, irainak eta ageriko bortizkeria normaltasunez azaltzen dira.\nHelduok sobera dakigu pornografia ez dela sexu-harremanen isla zehatza. Pornografia errealitatearen kopia distortsionatua da; estimulu sexual isolatu eta bat-batekoa sortzeko asmoz gorpuztutako antzezpena. Helburua bat-bateko estimulu hori lortzea den heinean (eta gizonezkoena, batik bat), film pornografikoak ohiko harremanek izan ohi ez dituzten ezaugarri komun batzuk izaten ditu aurrekoez gain: koitoaren aurretiazko beroketarik ez da egoten, koitozentrikoa izaten da, aktoreak haragikoi xamarrak izaten dira, titi eta zakil handidunak, jarrera ezinezkoetan ageri zaizkigu sarritan, eta denbora, neurriak, jarraikortasuna eta garapena bera eraldatuta egoten dira muntaian, aldakarituta.\nSexua, bestetik, pertsona biren (edo gehiagoren) arteko harremana da, azken batean, plazer isolatua lortzeko egintza soila baino, eta berezko ditu, horrenbestez, gainerako harremanen baldintza eta ezaugarri guztiak. Hitz egitea, elkar ulertzea eta negoziatzea ezinbestekoa dira, harremana atsegina izan dadin. Intimitatearen baitako errealitate hau guztiau, ordea, ez da inoiz islatzen sketch pornografikoetan, istorioaren gidoia bera aldez aurretik erabakita eta idatzita dagoelako, eta aktoreek badakitelako pauso bakoitzaren ondoren zer datorren. Ez dago zer adostu.\nAdituek diotenez, dagoeneko hasi dira sexologia kontsultetan fenomeno honen ondorioak azaltzen: gazteek —neskek, nahiz mutilek— sexu-harremanak filmetan ikusten dituzten horien antzekoak behar dutela ondorioztatzen dute, eta bai batzuek, eta bai besteek horrela jokatu beharko luketela. Itxura fisikoaz lotsatu egiten dira asko —zakil eta titien tamainaz, batez ere—, eta ikusten dituzten jokabide horiek egoki errepikatzeko gai izango ote diren kezkatuta hurbiltzen dira laguntza bila. Harremanetan hasi direnen kasuan ere, nahasmena eta frustrazioa dira nagusi, euren sexu harremanek eta bideoetan ikusten dituztenek ez daukatelako antzik, edo/eta intimitateak berak ikaratu egiten dituelako guztiz.\nBat nator euskal eskola eta institutuetako kurrikulumean sexu-hezkuntza ikasgai bezala sartzea ezinbestekoa dela aldarrikatzen duten adituekin, baina are urrunago joan beharko genukeela uste dut. Pornografia hor dago, eta alferrik da gazteei ezkutatzen saiatzea; ikusten dutenaren gaineko kritika egiten ikasi behar dute, eta horretarako beharrezkoa da pornografia-heziketa zuzena; fantasia onargarria da, alegia, ez da ezer gertatzen noizean behin sexu agresiboa, edo titi nahiz zakil handiak ikusteko gogoa izateagatik, baina horrek ezin ditu benetako harremanak baldintzatu, eta ezinbestekoa da hausnarketa hori egin, eta ikusten dutenaren eta errealitatearen arteko aldea zein den argi izan dezatela, frustrazio, zalantza, kezka eta beldurrak saihesteko. Gainera, aurreiritzi moralak albo batera utzi, eta eduki pornografiko osasungarria eskura izan dezatela sustatu beharko genuke: emakumearen irudi duina erakusten duena, diskriminazioa gainditzen duena, askotarikoa, gorputz diferente asko erakusten dituena… Dibertsitatea, berdintasuna eta rollo ona erakusten duena. Sexuaren ikuspegi naturala garatu, eta pornografia fantasia gisa erabiltzen ikasten dutenean soilik lortuko dute eta, sexu-harremanekin benetan gozatzen.\nSailkatuta: Iritzia, Janire Lopez, Pornografia, Sexua\nKike Amonarriz: “Hego Uriben badaude elementuak euskara bizirik dagoela esateko”


Koldo Mitxelena 3A archivos - ITSAS HONDAKINEN ERRONKA\nBeste taldekide batek beste ekomonedero bat egin du.\nDatorren asterako, bideo-tutoriala egin eta editatzea egingo ditugu. Taldekide bakoitza EKOMONEDERO desberdin bat egiten saiatuko da.\nKOLDO MITXELENA BHI, 3A, KAMI TALDEA\nAurkezpena bukatu genuen eta Touring-eko direktibarekin hitz egitea joateko hitzordua jarri genuen. Gure aurkezpena aurkeztu diegu taldeko zuzendaritzako 2 kideei. Ideia gustatu zaie eta beraien artean hitz egingo dutela esan digute. Taldean proiektuak duen bilakaeraren berri izatea gustatuko litzaiguke.\nKOLDO MITXELENA BHI, 3A, AIPABAI TALDEA\nPlastikozko Gizakiarekin jarraitu dugu, forma ematen eta itsasten. Ostiraleko saioa eman dugu gizakia bukatzen. Datorren asterako, gizakia inguratuko duen dekoratua pentsatu eta zabaltzea izango da egin beharko dugun lana.\nAste honetan, youtubeko bideo batean oinarrituta, froga bat egin dugu.\nKontutan eduki beharrekoa:\n-BOTILAK LERRO ZUZEN BAT IZAN BEHAR DU IPURDIA ZUZEN MOZTEKO (COCA COLA BOTILA HANDIA ADIBIDEZ)\n-LEHENENGO ITSATSIA EGIN ONDOREN, SEGUNDU BATZUK ITXARON BEHAR DIRA BOTILA EZ DESEGITEKO ETA HORRELA ITSATSI GUZTIEKIN.\nPosted on 2022-05-20 2022-05-20 by koldomitxelena\nAste honetan, plastiko gehiago bildu ditugu eta gelara ekarri ditugu. Gela barruan mozten jarraitu dugu eta plastikozko gizakiari forma ematen eta itsasten hasi gara. Irakaslearekin hitz egin dugu material gehiago erabiltzeko.\nAste honetako plana hau da:\n1.Plastiko gehiago bildu\nAste honetan aurkezpena egiten jarraitu dugu. Aurkezpena bukatuta, astelehenean kirol elkarteko zuzendariarekin geratu gara arazoaren berri emateko eta gure proiektua azaltzeko.\nKOLDO MITXELENA BHI, 3A, JEYI TALDEA\nAste honetan, alde batetik jangelara joan ginen berrerabiltzeko ontziak bazituzten galdetzera. Bertan esan digute ez dituztela jogurtak ezta plastikozko botilak guri uzteko.\nBestalde, plastikako irakasleari galdetu genion margoak eta kartulinak ea ahal zizkigun utzi, eta baiezkoa esan digu.\nAzkenik, eskolan baimena eskatu dugu gure EKOLOREak eskolan zehar jarri ahal izateko.\nPosted on 2022-05-13 2022-05-13 by koldomitxelena\nAste honetan logoa prestatu dugu eta botila biltzeko kartela egin dugu eskolako sarreran ipintzeko. Asteburuan monederoen froga egingo dugu.


Martxoaren 9a bitartean Zumaiako errepidea itxita egongo dela aurreikusi dute | El Diario Vasco\nCosta UrolaMartxoaren 9a bitartean Zumaiako errepidea itxita egongo dela aurreikusi dute\nMartxoaren 9a bitartean Zumaiako errepidea itxita egongo dela aurreikusi dute\nJ.M. ZUBIAURRE GETARIA. Sábado, 10 febrero 2018, 10:35\nKostako N-634 errepidea itxita egongo da Zumaia eta Getaria artean, gutxi gorabehera martxoaren 9ra arte. Gipuzkoako Foru Aldundiak aurreikusi duenez, denbora tarte hori beharko da eremua egonkor-tzeko.\nBide Azpiegituretako diputatu Aintzane Oiarbide lurra irristatu den tokian izan da. Joan den asteburuko euri jasa gogorren ondorioz irristatu zen lurra Getaria eta Zumaia arteko mendi-hegalean (27,100 KPan), eta horrek N-634ko trafikoa eten du bi udalerri horien artean. «Departamentuko teknikariak lur-irristatzea izan den lekuko goiko eremua ikuskatzen aritu dira, eta egiaztatu da arrisku larria eta berehalakoa dagoela errepideko plataformara berriro ere materialak erortzeko. Hori dela eta, errepidea moztuta eduki beharko dugu errei bat trafikoari irekitzeko egonkortze neurriak hartu arte. Erabiltzaileen segurtasunerako hartu dugun neurria da, nahiz eta egoera desorosoa sortu », azaldu du Oiarbide diputatuak.\nAurreikusi da egonkortze neurriak martxoaren 9rako amaituak egongo direla, eta hortik aurrera txandaka pasaera izango duen errei bat irekiko dela. Orain hartuko diren larrialdi neurriak hauek dira, drainatze zanga bat egin, hormigoizko habea ainguratu bat jarri eta harri-lubeta bat eraiki mugimendu gehiago gerta daitezen ekiditeko.\nZestoa, Azpeitia eta Azkoitiko merkatariak lankidetzan Jubenilen arteko Orioko-Zestoa, Mendibeltzen


Ikasturte berriari primerako hasiera emateko asmoarekin, Getxoko Berbalagunon aurkezpen-jaia ospatu genuen joan den ostegunean, azaroaren 12an. Bidebitarte txokora hurbildu ginen 40 lagun inguru, Berbalagun berriei ongi etorririk beroena eman nahian, eta, bide batez, gure chef paregabeek prestatutako menuaz gozatzera.\nMahai baten bueltan, EGIZUkoentzat interesgarriak diren proiektu batzuk ezagutzeko aukera izan genuen: Mintzanet.net, sOrtuak, Mintzakuadrillak eta Bizilagunak, hain zuzen. Abagunea baliaturik, omenaldi xumea ere egin nahi izan genien Bertxo Lopez de Gereñuri eta Josu Esnaolari, berbalaguna proiektuaren sorreran eta sendotzean egindako lanagatik.\nHorrez gain, aukera ederra izan genuen kantuan aritzeko, Josu Landetari esker. Primerako taldea izan genuen antolakuntzan; eskerrik asko, Sabin Aio, Iñigo Bilbao eta Joserra Onaindia, mundialak zarete eta!\nHemen dituzue egun horretako argazki guztien albuma: https://www.flickr.com/photos/egizu/22973742755/in/album-72157661143137425/\nAlmudena2015-11-15T20:20:39+01:002015-11-15|berbalagunok, egizu, kultur jarduerak, kultura|0 Comments


Osasunerako albo-ondorioak dituzten herri-sinesmenak | Consumer\nOsasunerako albo-ondorioak dituzten herri-sinesmenak\nPertsona batzuen portaerari buruzko mitoak kaltegarriak izan daitezke osasunerako.\nKultura gizakien funtsezko zati bat da, gizabanako edo gizarte gisa. Gorputzari eta osasunari kulturak hainbat tresna ematen dizkie pertsonei, gaixotasun asko saihestu eta horiei aurre egiteko. Hala ere, ohitura batzuk, hala nola gehiegi edo gaizki jatea, gehiegizko higienea edo urte osoan beltzarandutako azala izateko obsesioa, kaltegarriak izan daitezke. Sinesmen arruntenen aurka, herri-sineste batzuek bigarren mailako ondorioak dituzte osasunean. Osasunarentzat kaltegarriak izan daitezkeen zenbait mito azaltzen ditu artikulu honek.\nPertsonak beti kontziente ez izan arren, modu jakin batean jokatzen dute, kulturak eta gizarteak markatuta, nahiz eta jokabide hori beti ez izan osasungarria. Hori da egokitzat jotzen diren edertasun-kanonen kasua. Gaur egun, presio kultural handia dago eredu-desfile baten silueta duina erakusteko, eta horrek osasunerako arriskua ekar dezake.\nKulturaren pisua osasunean\nAkatsa da pentsatzea substantziaren bat, naturala izate hutsagatik, osasungarria dela\nAnorexia eta bulimia bezalako nahasteak, egungo edertasun-lerroei jarraitzeko obsesioari lotuak, errealitatearen pertzepzioa manipulatzeko gai dira, bizitza arriskuan jartzeraino. Badira modari hertsiki jarraitzearen beste ondorio kaltegarri batzuk ere, hala nola gizonezkoen barruko arropa estuegiak eragindako antzutasuna. Gauza bera gertatzen da larruazal beltzaran bat izateko desioarekin, kontuan hartu gabe, gainera. zahartze goiztiarra larruazaletik, melanomaren (azaleko minbizi oldarkorrena) eta larruazaleko beste neoplasien (kasuak ugaritu egin dira) eragin handiena izateko arriskuak: gure herrialdean, urtean 3.200 melanoma inguru diagnostikatzen dira (2004an baino %45 gehiago).\nGizarte opulentu batean bizitzeak balantzaren beste aldera darama: desiatzera igaro eta silueta perfektua bilatzera, neurriz kanpoko elikadurak berezkoa duen obesitate morbidora iristen da. Obesitatea XXI. mendeko epidemia da, eta osasun publikoko lehen arazoa, diabetea, gaixotasun kardiobaskularrak edo sindrome metaboliko beldurgarria bezalako gaixotasunak lotzen zaizkiolako. Etorkizunean ikusten den egoera ez da itxaropentsua; izan ere, zifren arabera, Espainiako haurren %14 gizenak dira eta %12k gehiegizko pisua dute. Egoera okerrena da adin goiztiarretan hasten dela, 10 urte bete baino lehen lau adingabetik batek gehiegizko pisua baitu.\nKultura hutseko dieta mota batzuk, askotan, ez dira oso orekatuak edo osasungarriak izaten. Hori da, adibidez, dieta begetariano zorrotz batzuen kasua, bizitzako etapa batzuetan proteina-eskasia eragin dezaketenak. Fenomeno bitxia da janaria prestatzea ala ez. Kozinatzea praktika kulturala da, kasu honetan osasunarentzat onuragarria, elikagaien digestioa errazten baitu eta gizakiaren barruan beste egoera batzuetan ugaritu daitezkeen mikroorganismo asko ezabatzen baititu.\nHala ere, kultura da elikagai gordinak aukeratzea ere. Horren erakusgarri dira Japoniako sushia edo Italiako carpaccioak eta ostrak. Prestakin horiek kontsumitzean, kontu handiz ibili behar da, elikadura-intoxikazioa izateko arriskua areagotzen baitu.\nOsasunerako arriskutsua den ekialdeko beste ohitura bat urte berria ospatzearekin lotuta dago. Tradizionalki, arroz glutinoso eho eta moldekatuarekin egindako pastelito gozoa jaten dute japoniarrek. Horrela deitzen den motxiak mandarina txiki baten tamaina du eta nahiko likatsua da; beraz, asfixia bidezko heriotza ez da ohikoa, batez ere adineko pertsonengan. Urtero, Japoniako hedabideek aditzera ematen dute zenbat pertsona hil diren urte berri baten ondoren motxik. Bitxikeria bitxia da, baina ez dago 12 mahatsen tradiziotik oso urrun. Segundo kopuru berean jaten saiatzeak zorte ona ere tindatzen du.\nOsasuna eta substantzia artifizialak\nGehiegizko higieneak larruazalaren pH hori aldatzen du, eta kanpoko agenteei zaurgarriago bihurtzen die.\nMendebaldeko gizartea naturaltzat hartutakotik urrundu egin da pixkanaka. Gero eta janari prestatu gehiago jaten da, kontserbatzaile, koloratzaile eta zapore-indartzaile gehiagorekin, besteak beste. Era berean, gero eta produktu kimiko gehiago erabiltzen dira eta larruazala krema, lurrin eta kosmetiko gehiagorekin igurzten da. Arnasten den aireraino giza jardueratik sortzen diren substantzia kimiko lurrunkor ugariz beteta dago.\nOrganismoak erreakzionatu egiten du substantzia artifizialen bonbardaketaren aurrean. Herrialde garatuetan, gero eta pertsona alergiko gehiago dago, eta gero eta gehiago dira intolerantzia kimiko anizkoitzaren sindromea izeneko gaixotasun berri bat dutenak. Patologia horrek sintoma ugari ditu; besteak beste, ondoez orokorra eta buruko mina. Badirudi gorputzak egunero inbaditzen duten hainbat ingurumen-substantziaren aurrean ematen duen erantzunean duela jatorria.\nGehiegizko gorputz-higieneak ere badu nolabaiteko arriskua. Dutxatzeko ohitura hain errotuta dago eguneroko errutinan, non gutxitan eztabaidatzen baita haren egokitasuna. Are gehiago, urteko garaiaren arabera, egunean behin baino gehiagotan egiten da. Larruazalak pH neutro bat du, pixka bat azidoa, mikroorganismoak gorputzaren barrura sartzea galarazteko. Gehiegizko higieneak pH hori aldatzen du, eta ahuldu egiten du defentsa naturalaren lehen ildo hori; hala, organismoa zaurgarriago bihurtzen da, eta ez da kanpo-agente horien aurrerapena eta ugaritzea geldiarazteko gai.\nNaturala ez da beti onaren sinonimo\nNaturala dena ez da ona. Askotan, zerbait, naturala izateagatik, osasungarriagoa delako usteak bere horretan dirau. Baina hori akatsa da. Urtero, pertsona askok janari-intoxikazioak izaten dituzte basoan biltzen dituzten perretxikoekin, edo erreakzio alergiko larriak izaten dituzte frutekin; esaterako, marrubiak edo mertxikak, naturatik datozenak. Era berean, pertsona asko sendagaien kontra daude eta produktu naturaletan alternatiba bila dabiltza. Hala ere, haien dosia eta albo-ondorioak ezin dira kontrolatu, eta, askotan, nahi ez diren elkarreraginak izaten dira botiken eta produktu natural horien artean.\nNaturaren itzulera honetan, modan dagoen beste joera bat etxean erditzea da. Herrialde garatuetako kudeatzaile askok praktika natural eta lasaitzat aukeratzen dute aukera hori, ospitale-girotik urrun, interbentzionistegia dela uste baita. Baina, nahiz eta ikerketek onura gehiago dakarzkioten amari, giro erosoago batean indarberritze azkarragoa, konplikazio baten aurrean, haurtxoarentzako ondorioak larriagoak dira eta bere bizitza arriskuan jartzen dute.\nhábitos-eu mitos-eu osasuna


Jatetxea Rancho Grande Arre Tartea <1 Km.\nJatetxea Txistulari Arre Tartea 2 Km.\nJatetxea Aguirre Oricáin Tartea 3 Km.\nJatetxea Ezcaba Eusa Tartea 3 Km.\nJatetxea Orradre Sorauren Tartea 4 Km.\nJatetxea La Posada Sorauren Tartea 4 Km.


Cookien politika – EVE – Portal Geominero\nCookie propioak: Editoreak berak kudeatutako eta erabiltzaileak eskatutako zerbitzua ematen duen ekipamendu edo domeinu batetik erabiltzailearen terminal-ekipamendura bidaltzen direnak dira.\nHirugarrenen cookieak: Erabiltzailearen terminal-ekipamendura editoreak kudeatzen ez duen ekipamendu edo domeinu batetik bidaltzen direnak dira, eskuratutako datuak cookieen bidez tratatzen dituen beste erakunde batek kudeatzen baititu.\nSaioko cookieak: Datuak jasotzen eta gordetzen dituzte erabiltzailea webgune batera sartzen den bitartean.\nCookie iraunkorrak: Sortu zirenetik gehienez 2 urteko iraungipen-epea dutenak dira, eta horrek esan nahi du denbora horretan terminalean gordeta jarraituko dutela, eta haietara sartu ahalko dela eta tratatu ahalko direla.\nCookie teknikoak: Erabiltzaileari ahalbidetzen diote webgune, plataforma edo aplikazio baten bidez nabigatzea eta bertan dauden aukera edo zerbitzu desberdinak erabiltzea.\nPertsonalizatzeko cookieak: Erabiltzailearen terminalean hainbat irizpideren arabera aurrez ezarrita dauden izaera orokorreko ezaugarri jakin batzuekin zerbitzura sartzea ahalbidetzen diote erabiltzaileari. Irizpide horietako batzuk honako hauek dira: hizkuntza, webgunera sartzeko nabigatzaile mota, webgunera sartzeko eskualde-konfigurazioa, eta abar.\nAzterketa-cookieak: Cookie horiei lotuta dauden webguneetan erabiltzaileek nola diharduten aztertzeko eta haien jarraipena egiteko aukera ematen diote cookieen arduradunari. Cookie mota horien bidez biltzen den informazioa webgune, aplikazio edo plataformen jardueraren neurketan erabiltzen da, eta webgune, aplikazio eta plataforma horietako erabiltzaileen nabigazio-profilak egiteko, zerbitzuko erabiltzaileek egiten duten erabilera-datuen azterketaren araberako hobekuntzak sartzeko.\nPublizitaterako cookieak: Editoreak, hala badagokio, eskatutako zerbitzua emateko erabilitako webgune, aplikazio edo plataforma batean txertatutako publizitate-espazioen kudeaketa ahalbidetzen dute, ahalik eta modu eraginkorrenean, hain zuzen ere; hori guztia, editatutako edukia edo iragarkiak erakusten diren maiztasuna bezalako irizpideetan oinarrituz.\nPortaera-publizitaterako cookieak: Editoreak, hala badagokio, eskatutako zerbitzua eskaintzeko erabilitako webgune, aplikazio edo plataforma batean txertatutako publizitate-espazioen kudeaketa ahalik eta modu eraginkorrenean ahalbidetzen dute. Cookie hauek erabiltzaileen portaeraren inguruko informazioa biltzen dute, horien nabigazio-ohituren etengabeko behaketaren bidez lortutakoa eta, horri esker, profil espezifiko bat gara daiteke, horren araberako publizitatea erakusteko.Ondorengo taulak www.eve.eus webgunearen cookie propioak eta hirugarrenenak erakusten ditu, baita bakoitza zer helburutarako erabiltzen den ere.\nMozillaren euskarria edo nabigatzailearen laguntza kontsulta ditzakezu\nedo nabigatzailearen laguntza kontsulta ditzakezu.\nAppleren euskarria edo nabigatzailearen laguntza kontsulta ditzakezu.\nEEEk adierazi nahi du webgune honetan agertzen diren cookieen aldaketa beharbada ez dagoela lotuta webgunearen kudeaketarekin eta mantentze-lanarekin, eta horrenbestez aldizkako berrikuspenak egiten dira webgunearen cookieen politika egokitzeko.\nEEEk ez du inolako erantzukizunik bere gain hartzen ERABILTZAILEAK barnean hartutako ez-betetzeek eragindako arazo legezko edo teknikoengatik. Erabiltzaileek jakin eta erabili dezaten egiten da komunikazio hau, eta, horrenbestez, ez da beste ezein helburutarako erabili behar.\nEEE ez da cookieen politika honetan barne hartutako hirugarrenen pribatutasun-politiken edukiaren eta egiazkotasunaren erantzule egiten.\nGure cookieen politikari buruzko zalantzarik baduzu, gurekin jar zaitezke harremanetan www.eve.eus webgunean.\nEEEk cookieen politika hau aldatu ahalko du lege-eskakizun eta arauzko eskakizunen arabera, edo politika hori Datuak Babesteko Agentziek emandako jarraibideetara egokitzeko, eta hori horrela, aldian behin bisita dezatela aholkatzen zaie erabiltzaileei.


«Europara ateratzea izan da talde bezala gehien batu gaituen esperientzia»\nEuropan zehar egin du bira Meltdown taldeak azkeneko urte honetan.\nelkarrizketa//MELTDOWN MUSIKA TALDEA\nIñigo Labate, Mikel Amundarain eta Bittor Herrero hernaniarrek, Julen Aduriz ergobiarrak eta Julen Sarasua urnietarrak osatzen dute Meltdown metal taldea. 2015ean irabazi zuten HaidaRock Banda Lehiaketa, eta ordutik, asko aldatu da beraien ibilbidea. Beraien bilakaerari eta etorkizuneko planei buruz hitz egin dute.\n2017/02/11 00:00 Larunbata\nHaidaRock Banda Lehiaketa irabazi zenuten 2015 urte hasieran. Zer aldatu da Meltdownentzat ordutik?\nAtera genuen diska berria, horrelako lehiaketei esker finantzatu ahal izan genuena. Alex Caparekin grabatu genuen, egun Espainiako metal produkzioetan gailurrean dagoen ekoizlearekin. Ondoren, Espainian egin genuen bira, eta azkeneko urtean Europan ere ibili gara. Aukera eduki genuen, baita ere, management agentzia bat kontratatzeko. Eta egia esan, ordutik hona, gauzak asko aldatu dira.\nAzken finean, diru hori edukitzeak eman zigun aukera helburu haundiago batzuetara aspiratzeko. Orduan lortu genuen soinu oneko diska, eta garai horretakoa da, hain zuzen, gure bertsiorik onena. Horrek eman zigun aukera Penintsula guztitik jotzeko, baita Europa zeharkatzeko ere. Esan daiteke, ateak ireki zizkigula modu global edo zabalago batean.\nAzkenean, jendeak jakin dezan, 400 euro besterik ez zenituzten irabazi. Zer-nola lagundu zizuen?\nBeste lehiaketaren bat ere irabazi genuen, eta beste 400 euro edo izan ziren, kamisetekin eta horrela ere, diru pixka bat lortu genuen. Gero ere bai urte eta piko gindoazen Euskaditik, modu lokalean, jotzen, eta hortik ere, diru pixka bat egin genuen. Horrekin guztiarekin, diska atera genuen, bideoklipa grabatu… Azken finean, denok unibertsitatean gaude, ikasten, eta ez daukagu lanik, orduan guretzako 400 euro, dirua da. Guretzat nahiko inportantea izan zen hori irabaztea.\nTaldeak sortzen duen diru guztia, gero berriz ere, taldearentzat dijoa; guk ez dugu euro bat ere ikusten. Jarri egiten dugu, ordea. Gastuak beti daude, eta dirua, gutxitan. Azke–nean, reinbertsio bat bezala da.\nEta nola sortu zen aukera modu lokaletik penintsulara salto egitearena?\nAzkenean ikusita hemen, sariak irabazi eta kontzertuetan ere, jendearen erantzuna nahiko ona zela, erabaki genuen saltoa egitea. Izan ere, erantzun horrek konfiantza ematen dizu: hemen funtzionatzen badut, hemen lehiaketak irabazten baditut, eta hemen jendeak gustuko badu nire musika, kanpoan zergatik ez?\nHorrez gain, hasi ginen kontzertu batzuk antolatzen, eta kontzertu hauetan kanpoko beste taldeak ezagutzen, eta azkenean, horrek aukera eman zigun beraiek etortzen baziren, gu ere ateratzeko. Taldeen arteko laguntza sortzeko, hori oso garrantzitsua da. Horrela beraz, harreman batzuk egin genituen eta azkenean joan ginen hortik tiratzen; hor pixka bat guk bilatu genuen hasieran, eta iritsi zen puntu bat esan genuena: «hemen jo dugu jo behar genuen guztia, goazen pixka bat kanpora ateratzera!».\nPenintsulatik, orduan, Europara joan zineten 2016. Nola gauzatu zenuten\nbigarren salto hura?\nKasu honetan, Europako taldeekin harremana izan dugun arren, ikusi genuen hemengo talde batzuk kanpora joaten ari zirela, eta pentsatu genuen: «hauek egiten badute, guk zergatik ez?». Orduan hasi zen Mikel hari batzuk mugitzen, eta ikusi genuen ez zela inposiblea, eta are gehiago, uste genuena baino errazagoa zela! Eta baldintzei begira ez zela beste munduko ezer. Azkenean, jendeak uste du Pirinioak pasatzea dela ‘eremu basatia’ zapaltzea, baina ez da hala. Guk azkenean ikusi genuen aukera bat bezala; guk hemendik Frantzia daukagu 20 minutura eta azkenean, guretzako esfortzu berdina da Sevillara joatea edo Parisera joatea, orduan saiatu ginen Frantziara joaten, ordu asko sartu genizkion… Azkenean bageneuzkan erreferentziak, eta badaude hemengo talde asko guk egin dugun saltoa egin zutenak; orduan, bagenekien aukera bazegoela eta horrela izan zen.\nGure kabuz antolatu genuen dena, eta hilabete asko pasa genituen kontaktuak bilatzen. Gainera, zorte ona izan dugu, izan ere, harreman ona egin dugu bidean aurkitu ditugun taldeekin, eta pasa dizkigute kontaktuak, ikasi dugu beraiengandik nola egin gauzak…\nTaldeak sortu duen ezer ez da inoiz gure poltsikotan sartu, ez gara puntu horretara iritsi, beti dago zer edo zer egiteko.\nOrduan, arriskatzea da kontua?\nBai, inork ez zigun deitu eta esan «aizue, nahi duzue Europan zehar bira bat egin?». Guk bilatu genuen, ondo planeatu genuen eta ondo atera zitzaigun. Eta baita ere, egin dugu guk nahi genuelako; inork ez digu esan egin behar duguna. Animatuta sentitzen ginen, konfiantza geneukan guregan, eta lortu genuen!\nEta orain, bira hasiko duzue otsailaren hasieran Dawn of the Maya taldearekin batera Espainiatik. Nola hasi duzue elkarlan hau?\nTaldekideak ezagutu genituen beraiekin Donostian jo genuelako 2015ean, eta ordutik, harremana egin dugu. Hasieratik egin zuten gure aldeko apustua, eta esan daiteke, kontzertu hartatik aurrera, anaitasun harreman bat egin dugula. Orain diska berria atera dute eta aukera eman digute beraien biran, beraiekin batera jotzeko eta beraien kontzertuak irekitzeko.\nGainera, anekdota baten ondorioa ere bada elkarlan hau. Aurreneko kontzertua eman genuenean, backstagera joan ginen. Bertan ginela, Dawn of the Maya taldearen abeslaria etorri zen, eta esan zigun: «hurrengo biran, zuek izango zarete gure teloneroak». Guk eskertu genituen hitz horiek, baina badakigu jende askok horrelakoak esaten dituela kortesia hutsez. Eta pentsatu genuen momentu hartan berotasunean esan zuela, oso motibatuta zegoelako kontzertuaren ondoren. Horregatik, txundituta geratu ginen momentua iritsi zenean deitu zigutelako, ez genuen espero egi bihurtuko zenik!\nOrduan, epe motzera hau da zuen etorkizuneko plana. Eta gero, zer?\nAri gara gauzak pentsatzen. Helburu nagusiak izango dira, alde batetik, lan berri bat ateratzea, eta laster hasiko gara planifikazioarekin. Eta bestetik, kontzertuei begira, dagoeneko Europa zapaldu dugunez, gehiago ateratzea. Ikusi dugu taldearentzako esperientzia oso aberasgarria dela: hainbat egun segidan kontzertuak, hizkuntza eta kultura desberdinak… talde bezala gehien batu gaituen esperientzia da. Eta kanpoko irudian ere, jendeak ikusten duenean Europan jo duzula, azkenean beste begi batzuekin ikusten zaituzte, pixka bat serioago.\nEta horretaz aparte, bidean planen bat ateratzen bazaigu, hartuko dugu, baina printzipioz, gure mugarriak dira: Dawn of the Mayarekin bira, eta lan berria prestatzea.\nGainera, zuen mundua, musikarena, ez da erraza. Nola ikusten duzue zuek?\nAtzo bertan gure managerrak esan zigun esaldi bat grabatuta geratu zitzaiguna: «talde bat da etengabe dirua galtzea, eta geroz eta oztopo haundiagoak gainditzen joatea, nola ere jakin gabe». Eta azkenean horixe da, ederki deskribatzen du esaldi horrek.\nBaina merezi dizue, ezta?\nNoski. Talde honek kentzen dizkigu denbora eta dirua toki guztietatik, eta azkenean hemen gaude gustatzen zaigulako, izan ere, asko gustatu behar zaizu mundu hau, mantentzeko. Metal talde bat edukitzea Espainian, kristoren sakrifizioa da. Ematen dizkizun onura edo opari bakarra bueltan ez da ekonomikoa, da bakarrik zure buruarekin ondo sentitzea. Hala ere, zeharka ikusten dira beste onura batzuk; adibidez, taldeak pertsona bezala erakusten dizu babak eltzetik ateratzen, izan ere, tour bat egitea ez da umekeria bat.


«Musikari amaiera modukoa eman nahiko nioke» - Petti | Elkarrizketak | 7K - zazpika astekaria\nJoni Ubeda, argazkiak: Conny Beyreuther\n«Disko beteena izatea nahi nuen, orain arte erabili ez ditudan instrumentuak txertatuz. Amaiera modura egokia iruditu zitzaidan»\n«Bizi dugun egoera nekagarria da. Poliki-poliki adinean gora goaz, eta dagoeneko ez gara ostiralero edo larunbatero tabernara joaten»\n«Kontrolatuta zaude, klik bakarra eginda. Harrapatu gaituzte goitik, sokatik, eta txotxongiloen pare tratatzen gaituzte»\nBerako Euskalduna tabernan elkartu gara, herriaren sarrerako bidegurutzean, diskoari buruzko xehetasun gehiago bildu nahian. Kantu berriez hizketan ari gara Pettirekin, musika ibilbideari amaiera eman nahi diola iragarri duen arte. Lagun arteko solasaldia galdetegi bilakatu da orduan.\nAldaketa garai etengabean bizi gara, hilabeteotan. Pettik, ordea, garai aldaketa iragarri digu 7Kri eskainitako elkarrizketan. Bere asmoak betetzen badira, umezurtz utziko ditu musikazale ugari. Disko bikaina eginda, hori bai.\n«Manipulazio estrategiak» disko berriena entzunda, ekoizpenari dagokionez, aske samar ibili zarela ondoriozta daiteke. Estilo berrietara zabaldu da zure musika. Grabazio estudiora sartu aurretik hartutako erabaki kontzientea izan al da?\nBai, bereziki “Helduentzako sehaska kantua I” izenekoan. Bossa nova estilora gerturatzen den ukitua eman nahi izan nion kantuari. Angel Unzuren gitarrarekin kantuak beste kutsu bat hartu zuen. Asmoa hori zen, estilo ezberdinean grabatzea. Orain arte egin ez nuena egiten saiatzen ahalegindu naiz. “Helduentzako sehaska kantak II” izenekoan Karlos Osinaga Txapen ekoizpena dela nabari da gehiago. Bigarren horri dagokionez, hari laukotea kutsu elektrikoa duen estilo batean uztartzea zaila izango zelakoan, kantu beraren bi bertsio ezberdin egitea erabaki genuen. Eta biak daude diskoan.\nFan modura jarrita, hiru «hit» zerrendatuko nituzke: 1., 4. eta 7. kantuak. Zein iritzi duzu?\n“Zeure begia, haien zizare” zazpigarren kantua da, erritmo gehien duena eta, akaso, dantzagarriena dena da. Laugarrenak, “Inozoak ispilu bila” izenekoak, Nick Drakeren ukitua du. Gitarra tono ezberdinean afinatuta dagoelako, bereziki. Diskoa zabaltzen duen “Zaldi emozionalak” kantua Harkaitz Canok idatzitakoarekin eta soul kutsuko musika estiloarekin borobila geratu dela esango nuke. Garrantzirik kendu gabe taldeari, ekarpen handia egin diolako kantuari. Joseba Irazoki gitarra joz hasten denean, adibidez. Aipatu dituzun horiez gain, “Diotenez” kantua nabarmenduko nuke.\n«Zaldi emozionalak», kantu horregatik bakarrik diskoa erosteak merezi du.\nGarapen handia du kantuak, eta ohi baino luzeagoa izan arren grabazio ona egitea lortu dugula uste dut. Diskoaren berri emateko kantu horrekin bideoklipa egitea erabaki genuen. Kantu luzea da, sei minutukoa.\nKantua gogoko duenak ez dio iraupenari erreparatuko. Lorpen bat da hori.\nLuzeegia dela esango balu, betetzen ez duen seinale. Kar, kar.\nFolka, esperimentazioa, rocka. Disko honetan oso kontuan hartu dituzuen estiloak dira.\nKontzienteki egindako ariketa izan da, aurreko diskoa, “Hotzikarak”, rock kutsukoa izan zelako erabat. Disko honetan nire ibilbidean erakutsi ditudan bi alderdiak txertatu nahi izan ditut, elektrikoa eta akustikoa. Horrexegatik diskoa estudio ezberdinetan grabatuta dago. Kantu elektrikoak Beran, eta akustikoak, Tolosan.\nKantu guztietan, hori bai, boza ozen agertzen saiatu gara. Normalean, kantu elektrikoetan boza ez da lehen lerroan egoten. Baina hitzek garrantzia aunitz dutenez, saiatu naiz disko honetan ahotsa nabarmentzen.\nAipatu ditugu dagoeneko diskoa osatzen duten kantu asko, eta horietako hainbat zuzenean eskaintzea ez da batere erraza izango. Birmoldatzea izango da alternatiba?\nDiskoa bere osotasunean soilik hari laukotearekin batera ariko garen emanaldietan eskainiko dugu. Uztailean Lesakan Etxeko Uztarekin kontzertua eskaini nuen, eta kantu guztiak zuzenera eramatea zaila izan zen.\nHari laukotea diskoan sartzea estudioan grabatu aurretik erabakita zegoen ala gerora hartutako erabakia izan zen?\nGrabatu aitzin pentsatuta nuen hari laukotearekin grabazioa egitea. Teorian, “Manipulazio estrategiak” Pettiren azken diskoa izatea zen. Disko beteena izatea nahi nuen, orain arte erabili ez ditudan instrumentuak txertatuz. Amaiera modura egokia iruditu zitzaidan.\nBukaera? Zein zentzutan?\nMusikari amaiera modukoa eman nahiko nioke, lanbide bezala behintzat, bai. Beharbada, gitarra joz jarraituko nuke, baina plazer hutsagatik. Lanbide modura, ez. Horregatik egin nahi nuen horrelako diskoa. Beteagoa, bukaera “solemnea” izan zedin.\nNekatu egin zara, akaso?\nArrastaka gabiltza beti. Lana eta musika uztartzea oso zaila zait niri. Ez dira soilik kontzertuak. Entseguak dira, eta musikan bertze jende aunitzekin parte hartzen dut. Aste tartean entseguak eta prestaketa lanak egin behar dira. Topa dezakedan lana egun erdikoa balitz moldatu ninteke, akaso, baina egun osoko lanaldia hartuz gero, musika jarduerarekin uztartzea oso zail egiten da. Musika utzi beharko nuke. Erabaki hori hartzea nuen pentsatuta. Garai bat atzean utzi, lanean hasi... eta gero gerokoak.\nMusika ogibide bilakatzea ezinezkoa zaizulako, zoritxarrez.\nEzinezkoa da. Ez dakit kontzertu gehiago egin beharko nituzkeen, baina baldintza hobeak beharko lirateke. Tabernetan joz ezinezkoa da musikari modura bizitzea. Eta kontzertu potolo bat ateratzen denerako taberna batean lauzpabost egin ditut. Bizi dugun egoera nekagarria da. Poliki-poliki adinean gora goaz, eta dagoeneko ez gara ostiralero edo larunbatero tabernara joaten.\nTaberna batzuetan jotzen ari zarela ere jendeak ez dizu kasurik egiten eta horrelakoetan “bajoi” handia hartzen duzu. Horrek guztiak ekarri nau buruan nuen asmoa agertzera.\nAdierazi duzunak ezustean harrapatu nau. Zure kantu gehienak gitarrarekin hasten direla aipatu behar nizun.\nBueno, nik hitza behar dut lehenik eta behin. Hitzaren gainean eraikitzen dut kantua. Beti egin dut horrela, errazagoa zait niri. Abesten duzuna gitarrarekin azaltzea da asmoa, eta ez alderantziz.\nPetti gisa, gitarrarik gabe, soilik kantuan aritzera ausartuko al zinateke zuzenean? «Errurik gabeko habia» kantua datorkit burura.\nGustura sentituko nintzateke, lasaiago segur aski. Niretzat errazagoa izanen zen. Baina kosta egiten zait, gitarrarekin nagoenean gitarrari begiratzen diodalako eta ez dut aurrera begiratu behar. Jendeari begira jartzea kosta egiten zait. Nerbiosten naiz, eta hitza galtzen dut. Baina ari naiz ikasten.\nErrezitatzen eta interpretatzen ederki ikasten ari zara.\nHorretan saiatu naiz. Erranen nuke badela antzerki pixka bat, tartean. “Ergelen gelan”, bereziki. Egia erran, hitzek aunitz laguntzen dute horretan. Nire hitzekin deskonfiantza izan dut, ez ziren niretzat kantu onak eta gehiago kosta zait kantuetan sartzea. Baina Harkaitz Canoren hitzak kristorenak direla badakit, eta kantuan murgildu eta interpretazioan sakontzeko askatasun handiagoa eman diot neure buruari.\nKultur artefaktua, definizio hori eman diozu diskoari.\nPil-pilean dagoen gaia da diskoan azaleratu nahi izan duguna. Ultraeskuina nola sartu den ikusita. Zehazki esanda, sartu baino gehiago hemen zegoen, baina txokotik atera da. Amerikako Estatu Batuetan Trump presidente izatea... gauza horiek guztiak ikusita zerbait aldarrikatu nahi nuen. Erraten dut diskoa arku bat dela, eta kantuak, geziak. Geziak nahieran har ditzake entzuleak. Badu probokaziotik ere diskoak.\nIkustekoa izango zen Harkaitz Canoren aurpegia, Sylvian Timsit-Noam Chomsky bikoaren pentsamenduan oinarrituta diskorako hitzak idaztea proposatu zenionean. «Bazuen zerbait egingaitza egitasmo hark. Saiatzeak merezi zuen seinale, beraz», dio aitzinsolasean.\n“Erramurik gabeko gaua” egin ondoren afaritxo bat egin genuen Zarautzen, eta hantxe egin nion proposamena. Chomskyren liburu bat irakurtzen ari nintzen egun haietan, eta sarean topatu nuen Timsiten dekalogoa. “Hamar estrategia” disko baterako aproposa zela iruditu zitzaidan. Harridura aurpegia jarri zuela ezin uka, baina bi asteko epean hitz guztiak egin zizkidan. Hortik aitzinera dena joan da lasai ederrean.\nHorrelako bidelagunak izanda, errazagoa da dena.\nNire kasuan behintzat, bai. Pisu handia kendu zidan gainetik.\n«Zaldia izan arren zabiltza asto lanean». Egungo bizimoduan arlo askotara zabaldu daitekeen esanahi handiko esaldia da. Zenbateraino makurrarazi gaituzten, asto lanaren antzeko bizimodua ezartzeraino.\nEta batzuk konturatu ere ez dira egiten. Sare sozialei dagokienez, adibidez. Zenbat jende dagoen Facebooken edo Twitterren sartuta... Noizbait zapata batzuk agertzen zaizkizu, zapatei klik egin eta hurrengo urte osoan zure denbora lerroan zapatak agertuko zaizkizu. Kontrolatuta zaude, klik bakarra eginda. Disko honekin hasi arte ez nintzen konturatu. Harrapatu gaituzte goitik, sokatik, eta txotxongiloen pare tratatzen gaituzte.\nMadrilen izan naiz berriki, eta hango supermerkatu handi batean aurpegia bereizten duen eskanerra martxan zegoen. Noiz joan zaren, zenbat denbora eman duzun bertan, zer erosi duzun... supermerkatu batean erregistratuta geratu da. Harrituta geratzen gara, eta, aldiz, Asian kontrol digital hori askoz zorrotzagoa da.\nDiskoa kalean, entzulearen garaia da. Zure garaia duela bi urte hasi zen eta dagoeneko egin beharreko lan guztiak eginda dituzu. Zuzenekoekin hastea besterik ez da falta.\nGogotsu nago, bai. Diskoa martxoaren 15ean aurkeztu behar genuen Bilbon, Loraldian. Talde osoarekin aurkeztu behar genuen, eta diskoa bukatu berritan buruan fresko genuen. Emanaldi hori atzeratu egin zen halabeharrez, eta urrian eskainiko dugu. Gogotsu nago, baina errespetu handia diot kantutegiari.\nZer moduzkoa izan da konfinamendu garaia zuretzat?\nKonfinamendu egoera nahiko ondo eraman dut, iaz begietako ebakuntza egin ondoren etxetik mugitu gabe hiru hilabete eman nituelako.\nEtxean bakanduta, sormenerako garai aproposa dela deritzozu?\nEz. Denbora baduzu, baina non duzu burua? Zerbait sortzekotan ez litzateke positiboegia izanen. Nick Drakeren estiloko disko bat egiteko ona izanen zen, akaso.\nBirritan aipatu dugu Nick Drake elkarrizketa honetan. Denon baitan daude oinarri musikalak. Lantzean behin Nick Drakera itzultzen zara.\nBai. Aunitz maite dut, bereziki gitarrarengatik. Maisua zen kantuak egiten, abesten, pianoa jotzen... baina gitarra jotzeko modu hori oso gogoko dut. Ezkutuan gordetzen zituen afinazioak, bestalde. Ez zion inori esaten gitarra nola afinatzen zuen. Ez da Terry Lee Hale bezala, azken honek diskoetan afinazioen xehetasunak aipatzen baitzituen.\nZure agurra izan daitekeela aipatu duzu elkarrizketan zehar. Zeren baitan egon daiteke iritziz aldatzea?\nDiskoa ondo joatea eta kontzertuak izatea. Azkenean hori da behar duguna. Ogibide izateko kontzertuak eman behar ditugu. Egun erdiko lana aurkituz gero, goizez lanean aritu eta arratsaldea musikari eskainiko nioke.\nZart kolektiboari esker diskoa argitaratzeko ekoizpen handi samarrean murgiltzeko aukera izan du. Euskal artista ezberdinen ekimena da, sortzaileei bultzadatxoa ematea helburu duena. Bidelagunak beharrezko dira edozein abentura abian jartzeko garaian. Kolektibo horrez gain, badira aipatzea merezi duten izen propioak.\nLaguntzaile handia. Webgunea darama, kontzertuak harrapatzen dizkit, fan ere bada. Musika munduan gehien lagundu didan pertsona da, eta urte askorako izatea espero dut. Gaitasun handia du, bere lanean eta baita niri laguntzen didanean ere.\nMaisua. Kantugile modura, idazle modura eta, garrantzitsuena, pertsona modura. Lagun handia dut. Ezagutzen duenak badaki galdu ezin den lagun horietakoa dela.\nAzken urteetan elkar ezagutu genuen, eta laguntasun koskorra sortu zen. Negar aunitz egin dut.\nLagunak ginen, eta tarteka Donostian ardotxo batzuk hartzen genituen. Barojazale amorratua zenez, Berara etortzea gogoko zuen. Egia erran, oso ondo pasatzen genuen. Aunitz miresten nuen bere idazteko manera, nahiz eta beharbada teknikoegia izan. Hitzak sortzeko zuen gaitasuna miresten nuen. Zuzenean nahiko basatia zen.\n«Manipulatzeko estrategiak», hamar puntutan\nDiskoa Pettirena bada ere, ezin aipatu gabe utzi Harkaitz Cano, diskoko kantu guztien hitzen egilea. Aitzinsolasean, diskoari izenburua ematen dion azalpena egiten du: «Sylvain Timsitek, Noam Chomskyren pentsamenduan oinarrituta, interneten asko hedatu den zerrenda osatu zuen 2002an, iritzi publikoa eta gizartea bera masiboki manipulatzeko estrategiak hamar puntutan laburbilduz: arazo garrantzitsuetatik aldentzeko distrakzioak sortzea; erreboltak saiheste aldera eskubideak murrizten dituzten erabakiak pixkanaka-pixkanaka, gradualki, hartzea; neurri mingarri horiek etorkizuneko balizko hobekuntza baten promesari lotzea; ez dagoen lekuan arazoak sortu eta haiek konpontzeko aitzakian neurri are gogorragoak justifikatzea; jende heldua umea edo adimen askirik gabea balitz bezala tratatzea; hausnarketa arrazionala sustatu beharrean alderdi emozionalean azpimarra ipini eta emozio horiek beldur, bulkada, desio edo portaera jakin batzuk txertatzeko garraiobide bihurtzea; gizartea ezjakintasunean mantentzea; ezjakintasun hori harrotzeko moduko zerbait dela sinetsaraztea; ekintzarako irrika oro autoerruduntasun sentipenaren bidez ezeztatzea; eta, azkenik, teknologia eta kontrol sistemen bitartez gizabanakook geure burua ezagutzen dugun baino hobeto haiek gu ezagutzea».\nHoni buruzko guztia: «Manipulazio estrategiak»


Googaz 2019, ekintzailetza eta enplegua Sopelan - SPRI\nGoogaz 2019, ekintzailetza eta enplegua Sopelan\nGarapen Jasangarriaren Helburuetan oinarrituta, ekimenak Kopa Bizkaian eta Mexikoko Bootcamp IATAn parte-hartzeko aukera eskainiko du.\nI: Sopelan ospatuko da apirilaren 13an 11:00ak eta 20:00ak artean. Sopelako gazteak, 3-4 pertsonetako taldeetan, barnealdean ihes-jolasa (GJHetan oinarritutakoa) duen GOOGAZ Autobusetik irten beharko dira ahalik eta denbora gutxienean. 3 talde onenak hurrengo fasera igaroko dira, Kopa Bizkaiara.\nII: Kopa Bizkaia. 100 gazte inguruk proiektu berritzaileak garatzeko helburuarekin hartuko dute parte. Proiektu hauek GJHetan proposatzen diren erronkei erantzuna eman beharko dizkiete eta horretarako mentore eta adituen laguntza izango dute erronka bakoitzean. Jardunaren amaieran, talde bakoitzak bere proiektua aurkeztuko du labur-labur eta epaimahai batek talde onena zein izan den erabakiko du.\nIII: Kopa Bizkaiako talde irabazlea Mexikora joango da 2 astetan zehar Pueblako Iberoamerikar Unibertsitateak antolatzen duen Bootcamp IATAn (Innovation Across the Americas) parte hartzeko. Talde europar batek parte-hartzeko aukera duen lehenengo aldia izango da. Bootcamp honen helburua “Innovación Frugal”-ean oinarritutako proiektuak garatzea da, profil desberdinetako taldeetan.


Gasteizek adinekoentzat zortzi parke erreserbatu ditu euren ordutegietan\nNeurri berri hau ostiral honetatik aurrera jarriko da indarrean, 70 urtetik gorakoen "ezinegonari" erantzuna emateko asmoz.\nGasteizko Florida Parkea. Argazkia: EiTB.\nArabako hiriburuak zortzi parke eta espazio publiko prestatu ditu 70 urtetik gorakoen "erabilera esklusiborako", eurentzat ezarritako ordutegiarekin bat eginez -10:00etatik 12:00etara eta 19:00etatik 20:00etara-.\nGorka Urtaran Gasteizko alkateak ostiral honetatik aurrera indarrean jarriko den neurri berri bat azaldu du, deseskalatzearen fase honetan bat egiten duten adinekoen "ezinegonari" erantzuna emateko asmoz, "adin guztietako pertsonekin euren eguneroko paseoetan" kointziditzen dutelako.\nZehazki, gaurtik aurrera nagusiei lehentasuna emango zaie Florida parkean, Iparraldeko parkean, Konstituzio plazan, Laudio plazan, Arrosen parkean (Europa Jauregiaren atzealdean dago), Abendaño kaleko pasealekuan, Logroño eta Jose Mardones kaleen artean dagoen parkean eta Maria de Maeztuko lorategietan.\nUdalak informazio kartelak jarri ditu gune horietan, adineko pertsonek espazio publikoez "lasaitasunez eta segurtasunez" gozatu ahal izatea helburu duen ekimen batean.\nNeurriak ez die gainerako herritarrei debekatzen adinekoei zuzendutako ordutegian espazio horiek okupatzea, baina alkateak herritarren "sentsibilitatea" eskatu du, eremu horiek "errespeta dezaten", eta "guztiok kontzientzia hartzen badugu soilik lortuko baitugu" azpimarratu du.\nldo horretan, "zentzuz" jokatzeko eta "herritarren kontzientziaziorako" deia egin du Urtaranek, zortzi eremu publiko horiek 70 urtetik gorakoentzat "esklusiboak" izan daitezen egunean hiru orduz.


Interpretatzaile (informatika) - Wikipedia, entziklopedia askea.\n(«Lengoaia interpretatua» orritik birbideratua)\nInterpretatzailea programa informatiko bat da eta maila altuko lengoaian idatzita dauden beste programa batzuk exekutatzeko erabiltzen da. Konpiladoreekin duten ezberdintasuna azaltzeko, esan, konpiladoreek programazio lengoaiatik makina kodera pasatzen dutela. Interpretatzaileek, bitartean, itzulpena behar duten neurrian egiten dute, instrukzioz instrukzio. Gainera, ez dute itzulitakoa gordetzen.\nInterpretatutako programak motelagoak izaten dira normalean konpilatutakoak baino, programa exekutatzen ari den bitartean itzultzen duelako, bestalde malguagoak dira programazio eta arazketan.\nKonpiladore eta interpretatzaile baten lana pertsona batekin alderatuz gero, itzultzaile profesional bati egingo lioke erreferentzia konpiladore batek testu batean dagoena independenteki beste hizkuntza batera itzuliz. Interpretatzaile batek, bitartean, ahoz itzuliko luke dena idatziz ezer egin beharrik izan gabe.\nGaur egun, internet da interpretatzailea erabiltzen den gune ezagunenetarikoa. Hauek aukera handiagoa baitute plataformatik independenteki exekutatzeko.\nNormalean konpilatu ordez interpretatzen diren lengoaiak hauek dira:


Planetaren ordua | Angula Berria\nHasiera » Planetaren ordua\nIrungo udalak, ondo iritzita, ekimen honekin bat egin du. Baina bat egite honek inplikazio morala du, eta ezin da ekimen hutsal batean geratu. Bat egitea zintzoa bada, planetaren defentsa ardatz izatera behartuko du udala.\nAldaketa klimatikoa eta planetaren suntsiketa gelditzea behetik gora etorri behar da, hau da, norbanakoan hasi, gertueneko instituzioan, hots, udalean; irtenbidea goitik noiz etorriko itxaron gabe.\nBaina, zer egin dezake udalak? galdetuko dute batzuek, eta erantzuna asko da, hala nola: berriztagarrien bitartez, autosufizientzia energitikoa lortu; mugikortasun jasangarria egin; autoaren erabilera galaraziko duen eta erdigunetik at merkatalguneak debekatu dituen hiriaren diseinu bat aplikatu; eraikitzeko araudian material eta diseinu ekologikoagoak baimendu; fiskalitatea ekologikoki jasangarriagoa egin; bertako elikadura ekologikoaren autosufizientziarako urratsak eman; kaltegarriak diren elikagaiak kontrolatu; hiri zein industria hondakinen politika (3R) aldatu; azken finean, gertukoari, bertakoari babes irmoa eman.\nUdalak kontzeptu hauek argi edukitzea ezinbestekoa da. Era berean, kontziente izan behar du aipatutako hauetan guztietan, naturaren defentsa eta justizia sozialen irizpideekin jokatuz gero, Irun, 0 aztarna ekologikoa duen hiri jasangarria izatea lortuko dugula.\nJakin badakigu administrazioei kontzeptu hauek asimilatzea kostatzen zaiela, baina Irungo EH Bildun, gure udal programan oso garbi adierazita dauzkagu, eta gure taldetik azpimarratu nahi dugu jasangarritasun irizpideak erabiliz jendarte justuago, zoriontsuago eta ekonomikoki oparoagoa lortuko dugula.\nAukerak bukatzen ari dira, lanean hasteko ordua da, ezin dugu denbora gehiago itxaron, zeren denbora baita, hain zuzen, gaixorik dagoen planeta honek ez daukana.


Fantasmagoria - Wikipedia, entziklopedia askea.\n1797ko fantasmagoria baten grabatua.\nFantasmagoria ilusio optikoak erabiliz sortutako antzezpena da. XVIII. mendean Étienne-Gaspard Robertek sortu zuen. Nolabait, beldurrezko antzerkia bezala definitu daiteke. Hasieran, Alemanian, benetazko espiritismo saioak bezala sortu ziren eta, laster, Europa osoan zabaldu ziren, batez ere XIX. mendean Erresuma Batuan.\n2 Erabilitako teknikak\nFantasmagoriak, hasiera batean, "publikoan mamuekin hitz egiteko artea" esan nahi zuen. Hitza frantsesetik dator, "phantasmagorie"; frantsesezko hitza, aldi berean, antzinako grezieratik hartu zen: "φάντασμα" (phántasma, "mamua") eta agian "αγορά" (agorá, "bilkura") -ia atzizkiarekin edo "ἀγορεύω" (agoreúō, "publikoan hitz egitea").\nHitzaren lehenengo erabilerak 1792an dokumentatu zen. Urte horretan eta izenburu horrekin Magazin Encyclopédiquen gutun bat argitaratu zen; sinatzailea ALM zen. Handik gutxira, urte berean, Paul Philidor-rek, Parisko Affiches, annonces et avis divers egunkarian, bere espektakulua iragartzeko "Phantasmagorie" hitza erabili zuen; espektakuluan mamuen eta pertsonai ospetsuen itzalen agerpenak iragartzen ziren.\nErabilitako teknikak[aldatu | aldatu iturburu kodea]\nLanterna magikoaren erabilera.\nBeldurra eta ezusteak eragiteko sistema desberdinak erabili ziren.\nLinterna magikoak: tresna horien bidez eskeletoak, deabruak eta mamuak proiektatzen ziren. Proiekzioak hormetan zein ke gainean edo pantaila sasi gardenen gainean egiten ziren. Askotan, proiektoareak mugitzen ziren efektu ugari sortuz.\n(Gaztelaniaz):Carlos Mesaren hitzaldia fantasmagoriari buruz.\nWikimedia Commonsen badira fitxategi gehiago, gai hau dutenak: Fantasmagoria\nOrriaren azken aldaketa: 1 apirila 2021, 12:28.


Nazionalismo zentrala eta nazionalismo periferikoak – Gizapedia\nNazionalismo zentral eta nazionalismo periferikoak espainiar estatuko nazionalismoak sailkatzeko ezartzen den kategorizazioa da. Bereizketa hori dialektikoa da guztiz, nazionalismo zentrala nazionalismo periferikoen aurka definitu eta garatu egiten baita. Nazionalismo zentrala espainiar nazionalismoa da, Madrilgo botere zentraletik garatu egiten dena, eta nazionalismo periferikotzat hartzen dira euskal abertzaletasuna, katalanismoa eta galiziar nazionalismoa.\nDialektika eta gatazka horren sustraiak historikoak dira. Beste herrialde batzuetan zentralismoa burgesia liberal indartsu baten eskutik garatu den bitartean, Espainian burgesia liberalak sektore kontserbadoreekin, hala nola tokian tokiko latifundistekin, militarrekin eta elizgizonekin, harreman estuak izan zituen; aldi berean, Espainiako modernizazioa (eskola sistema nazional baten garapena, garraioen zabalkuntza) ez zen oso sendoa izan. Arrazoi horiengatik guztiengatik, estatu zentrala lokalismo nabarmen batean murgilduta garatu zen. Hori islatu zen espainiar estatuaren konfigurazioan probintzietan oinarrituta, eta beraz identitate historiko eta kulturalak baztertuz. Erreakzioa berehalakoa izan zen: XIX. bukaerarako katalanismoa eta euskal abertzaletasuna identitate politiko sendoak ziren, eta espainiar nazionalismoarekin kontrakarrean definitu ziren. Batzuen arabera, burgesia handiak estatu zentralaren alde egin zuen bitartean, nazionalismo periferikoak burgesia txikiak sustatu zituen.


Erreakzioak Katalunia CIU | Erreakzioak Kataluniako hauteskundeak CIU | EITB Kataluniako Hauteskundeak Berezia\nMasek dio ez duela espero zuen gehiengoa lortu\nMas CIUko agintarien artean agertu da jarraitzaileen eta hedabideen aurreko agerraldian. Gaurko partehartze "oso altua" azpimarratu du.\nArtur Mas, ekimen independentista hartu duen hautagaia\nHauteskunde gaueko erreakzioak: Artur Mas (CiU)\nHauteskundeak Katalunian: web berezia\nKataluniako hauteskunde eguna\nArtur Masek espero zuen gehiengoa lortu ez duela onartu du, baina ez da hauteskundeak aurreratzeaz damutu, "azken hilabeteetan kaleetan bizi izandako mobilizazioak hautestontzietara pasatu behar zirelako".\nCIUko hauteskunde egoitzan, eta bere alderdikideez inguratuta, Masek Generalitateko presidentzia hartuko duela adierazi du, eta legengintzaldi hasieran alderdien arteko hausnarketa-epe bat zabaldu beharko dela onartu du, CIUk alderdi guztien laguntza beharko duelako eguneroko lana aurrera ateratzeko. Horrez gain, gaurko partehartze "oso altua" nabarmendu du.\n"Hauteskundeak aurreratzearena erabaki ona izan da. Alderdi batzuei beste batzuei baino hobeago joateaz aparte, oso garrantzitsua zen herrialde bezala non geunden jakitea", esan du CIUko buruzagiak.\nKataluniako presidenteak CiUk bigarren alderdi politikoaren ordezkarien bikoitza duela azpimarratu du, nahi eta 2010eko hauteskundeekin alderatuta 12 eserleku galdu dituzten: "Horren ondorio garbia du, ez baitago CiU kanpoan utzita gobernatzerik".\nHala ere, beste alderdiek "ardura partekatu" beharko dutela gaineratu du Masek, baina alderdi horiek zeintzuk diren zehaztu gabe, bestela, bere iritziz, herria "gobernaezina" izango da.\n"Batzen eta kentzen jakin"\nSuberanismoari dagokionez, Masek ziurtatu du Parlament-en "ez ohiko gehiengoa" lortzen lan egin behar dutela, berezko Estatuaren alde.\n"Irakurketa oso baikorra egiten dutenek kontuz ibili beharko dira, batzen eta kentzen jakin behar dutelako, eta agerikoa da erabakitzeko eskubidearen alde dauden alderdiek gehiengoa lortu dutela", azpimarratu du.\nJarduera ekonomiko guztiak 01:00ean itxiko dira Araban, Bizkaian eta Gipuzkoan\nNoiz da derrigorrezkoa musukoa erabiltzea eta noiz ez?\nPandemiaren aurkako legea\nTokio 2020: Hasi dira Olinpiar Jokorik ezohikoenak\nHirugarren dosia egon litekeela eta txertoa urtero hartu beharko dela esan du Dariasek\nFuji mendi mitikoak, Japoniako sabaiak, Izagirre anaiak eta Omar Fraile estutuko ditu


Donostia Zinemaldia :: Minä ja Morrison (Me and Morrison)\nMinä ja Morrison (Me and Morrison) / Me and Morrison\nMilla gaztea pitin bat desorekatua dago, baina bizi gogoz heldutasuna eta independentzia eskuratu nahian dabil. Finlandiara joatearekin, eta ustez honek ekarriko dion zoriontasunarekin egiten du amets, baina oraindik ez dago bere helburua betetzeko prest. Aki ezagutuko du orduan, bera baino pare bat urte zaharragoa den aita ezkongabea. Iragan tragiko eta misteriotsudun Aki da argi eta garbi Millaren ametsak gauzatu ditzakeen gizona. Hartara, amodio-istorio sutsu batean korapilatuko dira bien amets horiei tinko helduz. Alabaina, beren amodioa aurki pìtzatzen hasiko da, errealitatea gezurren bidez beren kasa moldatu ezin dutela konturatzen direnean.\n1968an jaiotako Lenka Hellstedtek Helsinkiko Arte eta Diseinu Unibertsitatean (UIAH) zine eta telebista ikasketak burutu zituen. Free-lance zuzendari eta gidoilaria da zinean nahiz telebistan, film labur eta telefilm ugari zuzentzeaz gain, hauen artean, Ups and Downs (1992), The Boat (1995), The Spectacular Life of Stonecutter's Charming Yolanda (1996) eta Who Will Confort Viivi? (2001). Me and Morrison da bere bere lehen luzea.\nIrina Björklund, Samuli Edelmann, Roope Karisto, Eva Röse, Titta Jokinen\nSolar Films Inc. Oy


Euskal Emakumeen bira Arrasaten abiatuko da ekainaren 11n — Arrasateko Udala\nEuskal Emakumeen bira Arrasaten abiatuko da ekainaren 11n\nKirolak Arrasate Geroa Ganoraz\nEuskal Emakumeen Birak bere XXVIII.edizioa izango du aurtengoa. Munduko emakume txirrindulari ezagunenak bost egunez lehiatuko dira Euskal Herriko errepideetan zehar\nEkainaren 11n abiatuko da Arrasatetik eta bost egunetan zehar Bizkaia, Araba, Gipuzkoa eta Nafarroako errepideetan zehar lehiatuko dira munduko emakumezko txirrindulari onenak.\nEuskal Emakumeen bira da Espainiar estatuan dagoen emakumezkoen arteko probarik zaharrena; 2015ean hogeita zortzi urte beteko ditu eta etapakako lasterketa bakarra izanen da. 1992. Urtetik nazioarteko karrera da, eta munduan hagitz ezagunak diren emakume txirrindulariek parte hartzen dute:\nJeannie Longo: Emakumezkoen txirrindularitzako “mitoa”\nHanka Kupfernagel: Ziklokroseko munduko txapelduna birritan.\nLeontien Van Moorsel: Txapeldun olinpikoa birritan.\nJoane Somarriba: Bi Giro eta bi Tourren txapelduna.\nEdita Pucinsktaite: Tourraren eta Munduko txapelketaren irabazlea.\nZinaida Stahurskaia: Munduko txapelketako eta Tourreko irabazlea.\nSusane Ljunskog: Munduko txapelketako irabazle eta Tourrean bigarrena.\nNicole Brandi: Italiako Giroko txapelduna hiru alditan.\nFabiana Luperini: Hainbat Giro eta Tour irabazitakoa.\nMarianne Vos: Munduko txapelduna hainbat alditan.\nMarta Bastianelli: 2007ko Munduko txapelduna.\nNicole Cooke: Munduko txapelduna eta txapeldun olinpikoa 2008an.\nTatiana Guderzo: Munduko txapelduna 2009an.\nJudith Arndt: Munduko txapelduna eta olinpikoa.\nClaudia Haüsler: Italiako Giroko txapelduna.\nPauline Ferrand-Prévot: 2014ko Birako txapelduna eta Munduko txapelduna.\nNazioartean sona du lasterketak\nTxirrindulari hauetako askok lasterketa hau erabiltzen dute beraien burua Italiako Girorako prestatzeko. “Euskal Emakumeen Bira” Nazioarteko Txirrindularien Batasunaren egutegian dago sartuta, mailarik gorenean (2.1.mailan). Gainera, urtero mantentzen da karrera hau, beti data berean, eta gaur egun bakarra da.\nGizonezkoa izan zein emakumezkoena izan, Euskal Herrian edozer txirrindulari lasterketak pizten du ikusmina. Baina “Euskal Emakumeen Bira” berezia da, zenbait arrazoik bultzatuta antolatzen dena: Emakumezkoek praktikatzen duten kirola baloratu egin behar da. Are gehiago, emakumeek ere txirrindulari profesioan jarduteko aukera izan behar dute. Birak, beste zenbait probekin batera, egutegi bat osatzen du emakume txirrindulariei ahalbidetzen diena egonkortasuna izatea ekipo baten baitan.\nEkainaren 11n Arrasaten\nEuskal Emakumeen Bira ekainaren 11n hasiko da Arrasaten eta Euskal Herrian zehar ibili ostean, 14an amaituko da Markinan. Arrasaten abiatuko da, beraz, XXVIII. edizio hau, eta lehen etapa Arrasaten hasi eta amaituko da.\nArrasateko Udala Biraren antolatzaileekin (Iurretako Emakumeen bira K.E.) batera ari da lehen etapa horretarako behar direnak prestatzen eta datorren ekainaren 2an elkarrekin eskainiko dute prentsaurreko bat Emakumeen Birari buruz eta, batez ere, Arrasaten hasi eta bukatuko den lehen etapari buruzko xehetasunak emateko.


Chivite presidenteak Ivan Carmona musikariaren bokazio goiztiarra eta izaera polifazetikoa nabarmendu ditu Talentu Artistikoa Sustatzeko I. Sarian\nMaria Chivite Nafarroako Gobernuko Lehendakariak Talentu Artistikoa Sustatzeko I. Saria eman dio gaur Ivan Carmona musikariari, bere "talentu ukaezina", "Bokazio goiztiarra" eta "nortasun propioa" nabarmenduz. Saria ezarri berria da, eta Nafarroako artearen zein kulturaren esparruan gazte ekintzaileen ekimena bultzatzeko sortu da, eta, horrez gain, erreferente ere bada gazteriarentzat, eta Foru Komunitatean sortzen ari den talentua agerian uzten du.\nBaluarten eginiko gaurko ekitaldian, bertzeak bertze, Unai Hualde Parlamentuko lehendakaria izan da; baita Gobernuko taldearen ordezkaritza bat ere, Rebeca Esnaola Kultura eta Kirol kontseilaria buru. Nafarroako Orkestra Sinfonikoko metal-boskote bat arduratu da giroa emateaz.\nLehendakariari egokitu zaio saria ematea, eta topaketa baliatu du Carmona goraipatzeko. 28 urte dituelarik, Carmonak ibilbide profesionala luze eta oparoa egin du jadanik musika-ekintzaile, biolontxelo-jotzaile, ekoizle, moldatzaile eta konpositore gisa. “Sarituak alderdi anitz jorratzen ditu, eta gainera gizartearekin konpromisoa duela adierazi du hainbat keinu eta adibideren bitartez”, azpimarratu du Chivitek. Musikari gaztearen ezaugarri nagusia “berrikuntza” dela gaineratu du Lehendakariak.\nSariaren merezient izateko merituen artean, “kulturaren industriari eta haren protagonistei duintasuna eta profesionaltasuna emateko eginiko lana” nabarmendu du María Chivitek, “lan-harreman bidezkoak sustatzeko ahalegina egin baitu”. Claudia Osés biolin-jotzailearekin batera Suakai enpresaren sortzaile eta zuzendaria da Iván Carmona, eta rol horretatik abiaturik egin du aipaturiko lana; horri, nafar folkloreari buruz eginiko hainbat ikerlan erantsi behar zaizkio. Izan ere, Nafarroaren kultur nortasuna txertatu du bere obra artistiko osoan, klasikoetatik musika elektronikora.\nAitortza horren xedea zein den ahantzi gabe, Lehendakariak azpimarratu du erakundeen egitekoen artean dagoela “irakasten, entretenitzen eta pertsona hobeak bihurtzen gaituen sektorea izateaz gain etekin sozial eta ekonomikoak dakartzan industria ere baden arlo bati laguntzea”. Hori dela eta, “arte-bokazioa” babestearen, sustatzearen eta laguntzearen garrantzia nabarmendu du, hura ez baitoa beti bide errazenetik. “Neke anitz eragiten du, eta oso gutxitan ematen die protagonistei lanaldi osoko jardunbide profesionala gauzatzeko aukera”.\nKultura Departamentuak asmoa du Iván Carmonarekin adosturiko arte-proiektu bat programatzeko eta erakusteko, bere programetako batean edo 2021ean hainbat kultur eragilerekin batera garatuko dituenetan.\nNafarroa, sorkuntza-lurraldea, lurralde sortzailea\nKultura eta Kirol kontseilariak, Rebeca Esnaolak, sari-emanaldia aprobetxatu du Foru Erkidegoak arteen esparruan duen egitekoa agerian jartzeko. “Nafarroa sorkuntza-lurraldea da, eta lurralde sortzailea. Administrazioa garen aldetik, guri dagokigu gure erkidegoko artista gazte talentudunei bultzada, babesa eta laguntza ematea, beren garapen eta hazkunde profesionalean. Nahi hori da kultur ekintzailetzari aitortza egiteko xedea duen sari honen sorburua”, adierazi du.\nCarmonaren “lan eta gogo agortezinak” goratu ditu Esnaolak. “Espero dezagun sari honek zure ibilbidea bultzatzea; aukera eman diezazula zure dohain artistikoak garatzen jarraitzeko. Zuretzat ez ezik, hori ona izanen baita Nafarroako gizarte osoarentzat”.\nMusikari sortzaile baten biografia\nIván Carmonak 28 urte ditu, Iruñean jaio zen eta Noainen bizi da. Biolontxeloan eta kontrabaxuan espezializaturiko musikari aktibo eta sortzailea izateagatik nabarmentzen da.\nSuakai enpresaren sortzaileetako eta zuzendarietako bat da Claudia Osés biolin-jotzailearekin batera, eta ekoizle-, moldatzaile- eta konpositore-lanetan nabarmendu da. 2017an gaitari eta nafar folkloreari buruzko ikerkuntza-lan mardula egin zuen, “Sustraiak” izenekoa; musika, drama eta narratiba uztartzen dituen diziplina anitzeko ikuskizuna. Ondoren “Suakai Elektrikoa” sortu zuen, eta urte hartako larrazkenean “Suakai… a lo Clásico” lana aurkeztu zuen. Azaroan, Foru erkidego kultura eta “Game of Thrones”-en musika uztartzea erabaki zuen, “Juego de Tronos – Ruta de los Castillos y Fortalezas de Navarra” izeneko lanean.\n2018an bertze proiektu bat garatu zen, “Suakai Revolution”, eta Medicus Mundi GKEarekin kolaboratu zuen. Cinco Villas eskualdeko Erraldoientzako Musika Konposizioko V. Saria eman zioten, “Tuste y Ejea” balsagatik, eta bertze sari bat ere jaso zuen, Zaragozako bailara horretantxe, “Anochecer en las Pedrosas” lanagatik.\nNafarroako esparru artistiko eta kulturalean ekintzaile gazteen ekimena babestu eta bultzatzeko asmoz sortu da saria


Alokatzeko apartamentu eta logelak munduan zehar\nApartamentuak munduan zehar:\nBartzelona, Madrid, New York,\nSan Frantzisko, Donostia, Sevilla\nMunduan zehar 250 apartamentu eta logela baino gehiago eskaintzen ditugu alokatzeko.\nZer behar duzun esaiguzu eta zure oporretarako edo epe motz edo ertainerako apartamenturik onena aurkituko dizugu.\nPreziorik onenak apartamenturik onenetan.\nHiri guztiak oso ondo ezagutzen ditugu\nErantzun azkarra eta gertukoa.\n2 logelako apartamentua Manhattan erdian (3E)\nHiria: New York\nZonaldea: Midtown West\nLekua: 2 Bedrooms , Pertsona Kopurua 5\nPrezioa: from $300\n2 logelako apartamentua Hell’s Kitchen-en (2W)\n2 logelako apartamentua Times Square ondoan (2E)\nApartmentu handia – Jimenez Aranda\nZonaldea: Casco Antiguo\nLekua: 2 Bedrooms , Pertsona Kopurua 4\nPrezioa: from 110 €


Siria krisia: EBko eta NBEko bazkideek milioika siriarrentzako laguntza humanitarioa behar duten etsi behar dute - EU Reporter\nSiriako krisia: EBko eta NBEko bazkide Syrians milioika iristeko etsi laguntza humanitarioa behar\n18 abenduan, Europako Batzordeak hiru kontratu garrantzitsu sinatu zituen Nazio Batuen erakundeekin, 147 milioi euroko zenbatekoarekin, Siriako krisiak zuzenean eragindako pertsonentzako laguntza eskaintzeko. Nazio Batuen Errefuxiatuentzako Agentziaren, NBEren Munduko Elikadura Programa eta UNICEFek, Bruselako Kristalina Georgieva Laguntza Humanitarioaren komisarioarekin bilera, Bruselan, finantza humanitario nabarmen honen sinadura ekitaldian parte hartu zuten.\nJose Manuel Barroso presidenteak honakoa esan zuen: "Siriako gatazkak hamar mila bizitza suntsitu ditu, milioika etxetik erauzi ditu, eskualdea desegonkortu du eta gazteen belaunaldi oso bat etorkizun ziur batera bideratu du. Arrazoia da hondamendi honen biktimak, horregatik harro nago gaur konfiantzazko bazkide humanitarioekin inoiz egin diren kontratu humanitario handienetako batzuk sinatzen ditugulako. Nazioarteko komunitateari jarraipena eman eta gure elkartasun keinua errepikatzeko eskatzen diot ".\nGeorgieva komisarioak esan zuen: "NBEko agentzia garrantzitsuekin dugun lankidetza funtsezkoa da Europak krisi latz honetarako ematen duen laguntza orokorrerako. Elkarrekin lan egiteak gaitz gisa sufritzen ari diren milioika gizon, emakume eta haur askorengana iristea ahalbidetu digu. gatazka lazgarri honen emaitza.\n"Azken kontratu hauek Siriako zaurgarriagoengana eta Siriako mugetatik haratago dauden ostalaritza-komunitateetan daudenenganako aberastasun eskuzabalaren zamapean borrokan ari direnak lortzen lagunduko digute. Halako erronka erraldoi honetarako bost baino gehiagori laguntza ematen jarraitzea erabakita gaude. milioi bat pertsona siriar. Gaur, onuradun guztiak izango ditugu buruan kontratu horiek sinatzen direnean ".\nACNUR - 63 milioi euro - ia 3 milioi pertsonei laguntza humanitarioa Sirian, Libanon, Jordanian eta Iraken\nEuropako Batzordearen Laguntza Humanitarioko eta Babes Zibileko Zuzendaritza Nagusiak (ECHO) eta erakunde laguntzaile batek sinatu duten azken kontratu honen arabera, ACNUR-ek ia hiru milioi pertsonei –errefuxiatuei, barruko lekualdatutako pertsonei eta bertako biztanleei– laguntza emango die. Sirian, Libanon, Jordanian eta Iraken. ECHO finantzaketarekin, Siriaren barruan ACNURek oinarrizko laguntzak emango dizkie lekualdatutako populazioetan eta harrera-komunitateetan ahulenen artean dauden bi milioi pertsonei. Iraken, finantzaketek kanpamentuetarako, oinarrizko etxeko tresneria, neguan jartzeko kitak kanpamentuetarako eta hirietan oinarritutako errefuxiatuei heltzeko unean uneko erregistro zerbitzuak eta koordinazioa ematen lagunduko die, baita 190,000 pertsona ingururi osasun zerbitzuak ere. Jordanian, ekarpenak etorri berriak, osasun zerbitzuak, oinarrizko etxeak eta kanpoko bizilagunentzako etorritakoentzako oinarrizko gauzak eta ia 300,000 lagunentzako diru laguntza izango du. Azkenean, Libanon, esleitutako funtsak 510,000 pertsona ingururentzako iritsi berriak, osasun zerbitzuak eta neguan jartzeko kitak erregistratzeko erabiliko dira.\nAntónio Guterres, Errefuxiatuentzako NBEren goi-komisarioaren sinatzailea: "Guk gatazka honen bidez dena galdu duten guztiei laguntzeko egin behar dugu. UNHCRren lehentasunetako bat aldameneko herrialdeetan laguntza ematea da, non siriar errefuxiatu gehienak bizi diren eta inoiz baino beharrak handiagoak diren. ACNURk Europar Batasunaren laguntza jaso du ".\nElikagaien Munduko Programa - 61 milioi euro bost herrialdetako 6 milioi pertsona baino gehiagori elikagaien laguntzagatik\nKontratu hau, Europako Batzordeak humanitarioarentzako sinatutako bigarren handiena, finantziazioa emango du WFP-k Siriako, Jordaniako, Libanoko, Irakeko eta Turkiako elikagaien, bonoen eta esku-diruaren banaketa jarraitzeko. Siriako barrutiak eta errefuxiatu zaurgarriei eta eskualde osoko komunitateei. Sei milioi pertsona baino gehiagok onura aterako dute.\nSinatzailea, Ertharin Cousin, Munduko Elikagaien Programako zuzendari exekutiboa: "Batzordearen laguntza eskuzabala funtsezkoa izan da PMAren Siriako operazioetarako. Gaur, 61 milioi euroko ekarpen berri baten berri emateak aparteko konpromisoa suposatzen du kaltetutako Siriako herriaren ongizaterako. gatazka latza eta latza. Europako herritarren finantzazio erabakigarri honek Sirian gutxienez lau milioi pertsonari eta inguruko 1.5 milioi Siriako errefuxiatuei beste XNUMX milioi errefuxiaturi bizimodu bat eskaintzen lagunduko digu. Ahal den neurrian, WFP bonuak eta e-bonuak errefuxiatuak ematen dituzte. beren janaria erosteko ahalmena ostalari komunitateko ekonomiak bultzatzen dituzten bitartean. Jende larritu horien izenean, eskerrik asko ".\nUNICEF - 23 milioi euro ura eta saneamendua lau milioi pertsonarentzat\nUNICEF munduko laugarren bazkide humanitarioa da ECHO. Diru laguntzak Irakeko Domiz kanpamenduko etxebizitza zaurgarriei, errefuxiatuei eta Jordaniako harrera-komunitateei eta desplazatutako eta ostalaritzako populazioei zuzenduko ditu Siriako eremu kaltetuenetan. Herrialde horietan guztietan, arreta berezia jarriko da haurrei eta emakumeei laguntzea. Laguntzak ura, saneamendua eta higienea sustatuko ditu 4.2 milioi pertsona baino gehiagori, osasun arreta gutxi gorabehera 700 pertsonari, eta ahulenentzako 000 lagunentzako babesa emango die.\nSinatzailea, Anthony Lake, UNICEFeko zuzendari exekutiboa: "Siriako haurrak eta inguruko herrialdeetako asko prezio ikaragarria ordaintzen ari dira etengabeko gatazkarengatik. Hala ere, Siria eta eskualdearen etorkizuna taxutzeaz arduratuko den belaunaldia da. Horregatik, munduak horiek babesteko eta babesteko betebeharra du. ECHOren UNICEFen ekarpen oparoaren bidez bizitza aurrezteko laguntza humanitarioa handitu ahal izan da Sirian, Iraken eta Jordanian ur segurua eta higiene hornidurak barne. laguntza gehiago emateko gai da lehen mailako osasun arretarako eta laguntza gabeko eta banandutako haurrei laguntzeko ".\nSirian, egoera humanitarioa nabarmen hondatzen ari da, indarkeria areagotuz eta borrokak herrialde osoan zehar hedatzen jarraitzen duelako.\nNazio Batuek orain kalkulatzen dute 9.3 milioi pertsona indarkeria iraunkorrak eragindakoak direla, eta Siria inguruko desplazatuen inguruko 6.5 milioi pertsona. Indarkeria egun guztietan zenbaki horri gehitzen zaio.\nLaguntzen agentziek muga handiak aurre egiten jarraitzen dute premia duten pertsonak lortzeko. Herrialdeko indarkeria eskalatzea zailagoa eta arriskutsuagoa egiten ari da langile humanitarioak beren lana burutzeko.\nLarrialdietarako beharrak, batez ere medikuntzarako, herrialdean handitu dira. Bizilagunek oinarrizko zerbitzuetara sarbidea dago borrokan ari diren eremuetan eta ihes egiten saiatzen diren zibilak premiazko aurrezteko laguntza eta babesa behar dituzte, janaria, aterpea eta ura, saneamendua eta higiene barne. Jendeak gero eta gehiago etxebizitza utzi behar izaten ari dira. Larrialdietarako beharrizanez gain, mota guztietako eskasia ere eragiten du biztanle zibilak, erregai eskasia barne.\nInguruko herrialdeetan, errefuxiatu kopurua ia bost bider igo da abendutik aurrera 2012, eta gaur egun badira 2.3 milioi batzuk, erregistratuta eta zain izanda Jordan, Libano, Turkia, Irak, Egipto eta Ipar Afrikan. Zenbaki hori igotzen jarraitzen dute etsaiak hazten diren heinean. Siriako mugakide diren herrialdeek saturazio arriskutsua lortzen dute eta premiazko laguntza behar dute mugak irekita eta errefuxiatuei laguntzeko.\nEB - Batzordea eta estatu kideak - krisia hasi zenetik emaile handiena da, 2 mila milioi euro baino gehiago eman baititu. Estatu kideek 1.09 mila milioi euro eta Batzordearen laguntza humanitarioaren aurrekontutik 515 milioi euro baino gehiago biltzen dituzte. Espezieko laguntza ere eman zaie Turkiari eta Jordaniari, Babes Zibilaren Europako Mekanismoa aktibatuta, eta horrek anbulantziak, mantak, berogailuak eta bestelakoak entregatu ditu, guztira 3.25 milioi euroko balioarekin. 461 milioi euro mobilizatu dira humanitarioak ez diren EBko beste tresna batzuen bidez (hezkuntzarako, harrera komunitateei eta tokiko gizarteei laguntzeko).\nBatzordeak finantzatutako laguntza humanitarioa ematea agindutako gizarte-erakunde eta profesionalen bidez bideratzen da, printzipio humanitarioen arabera. Inplementazioko bazkideak Nazio Batuen agentziak dira, Gurutze Gorria / Gorriaren Mugimendua eta Nazioarteko Gobernuz kanpoko erakundeak. Laguntzak behar dituzten guztiei ematen zaie, haien fedea edo afiliazio politikoa edozein dela ere.\nNazioarteko emaileek beren finantzaketa handitu behar dute krisi luze honen dimentsioei aurre egiteko. Hau izango da datorren hilean Kuwaiten egindako bigarren eskaintza konferentzia batean.\nMEMO / 13 / 1173: Siriako krisiari laguntza humanitarioa areagotzeko eta erabakitzeko ekintza erabakigarria eskatzen duten laguntzen agintarien adierazpen bateratua\nGai erlazionatuak:Anthony LakeLaguntza Humanitarioa eta Babes Zibileko Zuzendaritza NagusiaECHOErtharin lehengusuaezaugarrifull-imageSiriako krisiaErrefuxiatuentzako Nazio Batuen Agentziak\nLehenengo Batzordearen txostena Errepublika Europar Batasuneko Bisa Erregimenarekin Batzordeak Urratsak egiteko ezarritako


Baserriko Abenturak - Iparra.eus\nHasiera Mugikorretarako aplikazioak euskaraz Baserriko Abenturak\nBaserriko Abenturak Android gailuetan erabilgarria den aplikazioa da.\nEuskaraz modu atsegin eta dibertigarrian gozatzeko pentsatua dago. Jokoak baserria eta bere ingurunea ditu ardatz eta bertan, zazpi gune aurkituko ditu erabiltzaileak. Bertan, quizz jokoak, irudi eta hitzak erlazionatzeko jolasak, bikoteak bilatu, memoria edota puzzle jolasekin egingo du topo.\nAplikazio honekin haurrek jolasen bidez ikasiko dute eta helduek ere jolasteko interesgarri aurkituko dute.\n• Hizkuntza: euskara\n• 4 eta 10 urte bitarteko haurrei zuzendua dago.\n• Haurren adinari egokitutako marrazki koloredun eta motibagarriekin egina dago.\n• Zazpi eremu ezberdin ditu: baserria, baserritarra, baratza, animaliak, tailerra, eraldaketa eta basoa.\n• Eremu bakoitzean jolas dibertigarri eta era askotarikoak.\n• Denbora kontuan hartuz puntuazio bat lortuko da eta puntuaziorik onenarekin reanking-a egingo da.\n• Aplikazio hau haurrek modu errazan erabiltzeko diseinatua izan da.\n• Gurasoen kontrolarekin, ustekabeko erosketak saihesteko.\n• Android sistema duen edozein gailuetan erabil liteke, tablet zein mugikorretan.\n• Hirugarrengoen publizitaterik gabe.\n• Doakoa da!\n– Kontzentrazioaren gaitasuna garatu.\n– Ikusmenaren gaitasuna garatu.\n– Koordinazioaren garapena (begia-eskua).